text:
(ΕΓΣΣΕ 2004-2005, άρθρο 9. Οι θέσεις και ενέργειες του
 Συνηγόρου του Πολίτη για το θέμα αυτό έχουν ήδη αναπτυχθεί στην Ειδική Έκθεση
 του Νοεμβρίου 2009 (βλ. Φάκελος). Οι θέσεις αυτές τέθηκαν υπόψη και της νέας
 πολιτικής ηγεσίας του Υπουργείου Εργασίας, η οποία αναδείχθηκε από τις εκλογές
 του Οκτωβρίου 2009, χωρίς ανταπόκριση. Τελικά περιελήφθησαν στην ειδική έκθεση
 για την ειδική παροχή που εκπονήθηκε τον Οκτώβριο του 2010.
 Γ.1.2. Εξαίρεση των εργαζομένων σε ατομικές
 επιχειρήσεις που συνδέονται με τον εργοδότη με πρώτο ή δεύτερο βαθμό συγγένειας
 Ο Συνήγορος του Πολίτη συνέχισε να δέχεται αναφορές
 από μητέρες που εργάζονται σε ατομικές
 επιχειρήσεις και συνδέονται με τον εργοδότη με πρώτο ή δεύτερο βαθμό
 συγγένειας, οι αιτήσεις των οποίων απορρίφθηκαν με την αιτιολογία ότι δεν
 παρέχουν εξαρτημένη εργασία και δεν καταβάλλουν εισφορές υπέρ του ΟΑΕΔ. Οι
 θέσεις και ενέργειες του Συνηγόρου του Πολίτη για το θέμα αυτό έχουν ήδη
 αναπτυχθεί στην Ειδική Έκθεση του Νοεμβρίου 2009 (βλ. Φάκελος). Οι θέσεις αυτές
 τέθηκαν υπόψη και της νέας πολιτικής ηγεσίας του Υπουργείου Εργασίας, η οποία
 αναδείχθηκε από τις εκλογές του Οκτωβρίου 2009. Στη συνάντηση εργασίας της
 17/6/2010 έγινε αντιληπτό ότι η ρύθμιση του θέματος προσκρούει στον ν. 1759/89
 και στη βάση αυτού εκδοθείσα υπουργική απόφαση, σύμφωνα με την οποία τα πρόσωπα
 που απασχολούνται σε εργοδότες με τους οποίους είναι σύζυγοι ή συγγενείς α ́ ή
 β ́ βαθμού εξαιρούνται από την ασφάλιση στον ΔΛΟΕΜ, από τον οποίο
 χρηματοδοτείται η ειδική παροχή. Γ.1.3. Εξαίρεση των ξενοδοχοϋπαλλήλων Οι θέσεις και ενέργειες του Συνηγόρου του Πολίτη
 για το θέμα αυτό έχουν ήδη αναπτυχθεί στην Ειδική Έκθεση του Νοεμβρίου 2009
 (βλ. Φάκελος). Σε συνέχεια και της παρέμβασης του Συνηγόρου του Πολίτη εκδόθηκε
 η υπ’ αριθμ. 2637/1050/04.09.2009 Υπουργική απόφαση, με την οποία επεκτάθηκε η
 χορήγηση της ειδικής παροχής προστασίας μητρότητας και στις ξενοδοχοϋπαλλήλους,
 ασφαλισμένες στο πρώην ΤΑΞΥ. Παρέμεινε, όμως, σε εκκρεμότητα το ζήτημα όσων
 είχαν ήδη λάβει απορριπτικές αποφάσεις και είχαν επιστρέψει στην εργασία τους,
 καθώς η σχετική υπουργική απόφαση δεν έχει αναδρομική ισχύ. Η θέση του ΣτΠ
 ήταν, εξαρχής, ότι το θέμα έχρηζε αντιμετώπισης μέσω εγκυκλίου που θα προέβαινε
 σε ορθή ερμηνεία της ρύθμισης και θα έδινε τη δυνατότητα στον ΟΑΕΔ να
 ανακαλέσει τις απορριπτικές αποφάσεις όσων είχαν ήδη επιστρέψει στην εργασία
 τους, ικανοποιώντας το αίτημά τους με συνοπτικές διαδικασίες. Ο ΣτΠ θεωρεί ότι
 ο χειρισμός του θέματος αυτού από το Υπουργείο ήταν ατυχής και για το λόγο αυτό
 επανήλθε με νέο έγγραφο στον ΟΑΕΔ και στο Υπουργείο Εργασίας, με στόχο την
 επίλυση του ζητήματος, θίγοντας επιπλέον και το ζήτημα της χορήγησης
 συμπληρωματικής παροχής μητρότητας για τη συγκεκριμένη κατηγορία εργαζόμενων
 μητέρων. Οι θέσεις του Συνηγόρου του Πολίτη καταγράφηκαν, για λόγους πληρότητας
 περιεχομένου, στην ειδική έκθεση για την ειδική παροχή που ολοκληρώθηκε τον
 Οκτώβριο του 2010. Ωστόσο γίνεται δεκτό ότι εφόσον επελέγη η νομοτεχνική οδός
 της επέκτασης της παροχής με υπουργική απόφαση και όχι της ερμηνείας της
 νομοθεσίας με εγκύκλιο, δεν δύναται να υπάρξει αναδρομικότητα της επεκτατικής
 ρύθμισης που εισάγει η ΥΑ 2637/1050/04.09.2009, λόγω των προβλημάτων που αυτή
 θα επέφερε στην εκτέλεση του προϋπολογισμού του ΟΑΕΔ. Εκκρεμεί πάντως το ζήτημα
 της μη


text:
πρόσβασης της συγκεκριμένης κατηγορίας εργαζομένων στη συμπληρωματική
 παροχή μητρότητας.
 . Γ.1.4. Εξαίρεση των εργαζομένων σε νομικά πρόσωπα
 ιδιωτικού δικαίου του ευρύτερου δημόσιου τομέα Το ζήτημα αυτό ανέκυψε από τις νέες αναφορές που
 δέχτηκε ο Συνήγορος του Πολίτη κατά την περίοδο αναφοράς της παρούσας έκθεσης.
 Με έγγραφό της, η Διεύθυνση Ασφάλισης του ΟΑΕΔ ζήτησε την ανάκληση απορριπτικών
 αποφάσεων σε ανάλογες περιπτώσεις, επισημαίνοντας ότι στην έννοια
 «επιχειρήσεις-εκμεταλλεύσεις» υπάγονται όλες οι επιχειρήσεις του ιδιωτικού
 τομέα ανεξαρτήτως της φύσεως της εργοδοτικής δραστηριότητας, δηλαδή ιδρύματα,
 σωματεία, σύλλογοι, Νομικά Πρόσωπα Ιδιωτικού Δικαίου (ΝΠΙΔ) κερδοσκοπικού ή μη
 χαρακτήρα. Συνεπώς οι ασφαλισμένες μητέρες στους παραπάνω εργοδότες είναι
 καταρχήν δικαιούχοι της ειδικής παροχής προστασίας μητρότητας. Εντούτοις, σε μεταγενέστερο στάδιο απορρίφθηκαν με
 κατά περίπτωση ερμηνεία της φύσης του κάθε φορέα ανάλογα αιτήματα εργαζομένων
 σε ΝΠΙΔ, κατόπιν σχετικών γνωμοδοτήσεων της νομικής υπηρεσίας του ΟΑΕΔ.
 Παραδείγματος χάριν κρίθηκε ότι το μεν Κέντρο Ανανεώσιμων Πηγών Ενέργεια (ΚΑΠΕ)
 ανήκει στον ευρύτερο δημόσιο τομέα, τα δε ερευνητικά κέντρα αποτελούν ΝΠΙΔ
 δημόσιου χαρακτήρα που επιδιώκουν κοινωφελείς ή άλλους δημόσιους σκοπούς.
 Αντίθετα το Ινστιτούτου Μεταναστευτικής Πολιτικής (ΙΜΕΠΟ) κρίθηκε ότι δεν
 ανήκει στον ευρύτερο δημόσιο τομέα, ‘ιδίως
 λόγω της έλλειψης συγκεκριμένης αναφοράς στο καλυπτόμενο ποσοστό του
 προϋπολογισμού του στην πρόβλεψη εκχώρησης κρατικών πόρων’, και επομένως οι
 εργαζόμενες σε αυτόν μπορούν να λάβουν την παροχή.
 Ο Συνήγορος του Πολίτη διαπίστωσε μια επιλεκτική
 προστασία των εργαζόμενων μητέρων, βάσει του φορέα που εργάζονται και όχι βάσει
 του είδους της σύμβασης εργασίας. Η αντιμετώπιση αυτή έχει ως συνέπεια οι
 μητέρες που εργάζονται με σύμβαση εξηρτημένης εργασίας στον ιδιωτικό τομέα να
 δικαιούνται και ισόχρονη του μειωμένου ωραρίου άδεια ανατροφής παιδιού 3,5
 μηνών, με συγκατάθεση του εργοδότη, και πρόσθετη εξάμηνη άδεια μητρότητας
 (άρθρο 142 του ν. 3655/2008), ενώ οι μητέρες εργαζόμενες με σύμβαση εξαρτημένης
 εργασίας σε νομικά πρόσωπα ιδιωτικού
 δικαίου του ευρύτερου δημόσιου τομέα να δικαιούνται μόνο την ισόχρονη άδεια ανατροφής
 παιδιού, χωρίς ο περιορισμός αυτός να αντισταθμίζεται από τη λήψη άλλης μορφής
 άδειας με αποδοχές. Με βάση τα ανωτέρω, ο ΣτΠ διατύπωσε τη θέση ότι ο
 αποκλεισμός των μητέρων εργαζομένων σε νομικά
 πρόσωπα ιδιωτικού δικαίου του ευρύτερου δημόσιου τομέα από τις ρυθμίσεις του
 άρθρου 142 του ν. 3655/2008 ελέγχεται ως πιθανώς αντίθετη με τη συνταγματική
 επιταγή της ισότητας, όπως αυτή προστατεύεται στο άρθρο 4 παρ. 1 του
 Συντάγματος (μη αδικαιολόγητη μεταχείριση ουσιωδώς ομοίων σχέσεων ή
 καταστάσεων) και εισηγήθηκε την εξέταση της δυνατότητας αναλογικής εφαρμογής
 της διάταξης του άρθρου 142 του ν. 3655/2008, προκειμένου να καλυφθεί το κενό
 του νόμου στο σημείο αυτό.
 Γ.2. Προβλήματα διοικητικής διαδικασίας κατά την
 Σχετικά με τη διαδικασία διενέργειας επιτόπιων ελέγχων, προκειμένου να
 διαπιστωθεί αν πράγματι απέχουν από την εργασία οι εργαζόμενες μητέρες που
 έλαβαν την παροχή, η διοίκηση του ΟΑΕΔ ανταποκρίθηκε στις έγγραφες συστάσεις
 του ΣτΠ (βλ. ειδική έκθεση Νοεμβρίου 2009) με την έκδοση του «Εγχειριδίου
 ελεγκτών για τα προγράμματα Κατάρτισης, Απασχόλησης, Ασφάλισης και Ειδικής
 Υπηρεσίας ΚΠΑ», το οποίο απεστάλη ηλεκτρονικά σε όλες τις υπηρεσίες του
 Οργανισμού, στις 26/06/2009.
 Συνεχίζουν οι αναφορές πολιτών για ελλιπή ή λανθασμένη πληροφόρησή τους για τα
 δικαιώματά τους εκ μέρους των Τοπικών υπηρεσιών του ΟΑΕΔ , με συνέπεια την
 εκπρόθεσμη άσκηση και απώλειά

type: other


text:
τους (ιδίως ως προς τη συμπληρωματική και την
 ειδική εξάμηνη παροχή μητρότητας). Τα προβλήματα αυτά δεν αφορούν μόνο τις Υπηρεσίες
 του ΟΑΕΔ, αλλά και το ΙΚΑ, από το οποίο λαμβάνονται τα επιδόματα κυοφορίας
 λοχείας, όπως και το ΣΕΠΕ που είναι αρμόδιο για την ενημέρωση των εργαζομένων
 και την απάντηση σε ερωτήματά τους σχετικά με τις άδειες. Αποφασίστηκε να
 διερευνηθεί από τις εμπλεκόμενες υπηρεσίες η δυνατότητα εξεύρεσης
 χρηματοδότησης για την εκτύπωση εκλαϊκευμένου χρηστικού φυλλαδίου, το οποίο θα
 διανέμεται πρωτίστως στα καταστήματα του ΙΚΑ, αλλά θα είναι διαθέσιμο και στις
 ΤΥ του ΟΑΕΔ, στις Επιθεωρήσεις Εργασίας και στα γραφεία του ΣτΠ. Σκοπός του
 φυλλαδίου θα είναι η ενημέρωση των εγκύων ασφαλισμένων και λοιπών
 ενδιαφερομένων για όλα τα σχετικά δικαιώματα και υποχρεώσεις τους ως προς τις
 παροχές σε είδος και σε χρήμα. Ο ΣτΠ δεσμεύθηκε να συνδράμει την προσπάθεια με
 τη συμμετοχή του στη σύνταξη του περιεχομένου του φυλλαδίου. - Το ζήτημα των αρνητικών συνεπειών
 της νόμιμης ανάκλησης εγκριτικών αποφάσεων χορήγησης της παροχής για τις
 μητέρες που ήδη διένυαν την περίοδο της 6μηνης άδειας, επιλύθηκε
 περιπτωσιολογικά μόνο προς για ορισμένες αναφερόμενες (με την υπ’ αριθμ.
 287/2/26.01.2010 απόφαση του Δ.Σ του ΟΑΕΔ), κατόπιν της διαμεσολάβησης του ΣτΠ.
 Εντούτοις, η απόφαση αυτή έχει περιορισμένη ισχύ μόνο για τις μητέρες που είχαν
 προσφύγει στην Αρχή και είχαν ασκήσει το δικαίωμα της δευτεροβάθμιας ένστασης.
 Επιπλέον, δεν έχει επιλυθεί το ζήτημα της ασφαλιστικής κάλυψης για το διάστημα
 πραγματικής παροχής εργασίας πριν από την ανάκληση. Ως προς το τελευταίο ζήτημα εκκρεμούν οι απόψεις
 του ΙΚΑ. - Με αφορμή σχετική αναφορά
 εργαζόμενης, ο ΣτΠ διατύπωσε την άποψη ότι η μη εξάντληση της ισόχρονης του
 μειωμένου ωραρίου άδειας ανατροφής παιδιού δεν μπορεί σε καμία περίπτωση να
 θεωρηθεί ως νόμιμη αιτιολογία για τη μη χορήγηση της ειδικής παροχής, κατά
 μείζονα λόγο δε για την ανάκληση της αρχικής εγκριτικής απόφασης και την έκδοση
 νέας απορριπτικής απόφασης. Η τυχόν λήψη ισόχρονης άδειας ορίζεται, απλώς, ως
 το χρονικό σημείο μετά από το οποίο αρχίζει η εξάμηνη άδεια προστασίας
 μητρότητας. Ο ΣτΠ επισήμανε ότι θεωρεί άκαμπτη και μη ορθή την ερμηνεία της
 σχετικής εγκυκλίου του ΟΑΕΔ, σύμφωνα με την οποία για να δικαιούται η
 εργαζόμενη να ζητήσει την εξάμηνη άδεια προστασίας μητρότητας, πρέπει να έχει
 εξαντλήσει το σύνολο της ισόχρονης αδείας (3,5 μήνες). Στη συνέχεια πρότεινε
 την τροποποίηση της σχετικής Υπουργικής απόφασης, με προσθήκη της φράσης «μετά
 τη λήξη της ισόχρονης ή τμήματος αυτής», ωστόσο εκτιμά ότι το ζήτημα θα
 μπορούσε εξίσου αποτελεσματικά να επιλυθεί και με την έκδοση διευκρινιστικής
 εγκυκλίου προς τις τοπικές υπηρεσίες του ΟΑΕΔ. - Ανοιχτό παραμένει και το ζήτημα
 της αντιμετώπισης των περιπτώσεων όπου υφίσταται ανάκληση αρχικής απορριπτικής
 απόφασης και εκ των υστέρων χορήγηση της ειδικής παροχής προστασίας μητρότητας,
 ενώ η ενδιαφερόμενη έχει ήδη επιστρέψει στην εργασία της ή έχει κάνει χρήση
 άλλων αδειών/διευκολύνσεων. Το ζήτημα αυτό έχει επιλυθεί περιπτωσιολογικά μόνο
 για συγκεκριμένη κατηγορία μητέρων που απασχολούνται σε μη κερδοσκοπικούς
 φορείς του ιδιωτικού τομέα, με το υπ’ αριθ. 147587/02.12.08 έγγραφο της
 Διοίκησης του Ο.Α.Ε.Δ, το οποίο εκδόθηκε σε απάντηση εγγράφου του ΣτΠ. Έχει
 επίσης προταθεί εγγράφως οι οδηγίες που παρέχονται στο υπ’


text:
αριθ.
 147587/02.12.08 έγγραφο της Διοίκησης του Ο.Α.Ε.Δ. να τυγχάνουν αναλογικής
 εφαρμογής σε κάθε περίπτωση που υφίσταται ανάκληση αρχικής απορριπτικής
 απόφασης και έκδοση νέας, εγκριτικής της παροχής, ενώ η ενδιαφερόμενη έχει ήδη
 επιστρέψει στην εργασία της ή κάνει χρήση άλλων αδειών/διευκολύνσεων.
 Γ.3. Νομοθετικά κενά και σχετικές προτάσεις του Συνηγόρου
 Γ.3.1. Ασυμφωνία
 των χρόνων έναρξης της εξάμηνης άδειας και της ειδικής παροχής προστασίας
 Οι θέσεις και οι
 ενέργειες του Συνηγόρου του Πολίτη για το θέμα αυτό έχουν αναπτυχθεί εκτενώς
 στην Ειδική Έκθεση του Νοεμβρίου 2009 (βλ. Φάκελος). Δεν υπήρξε εγγράφως ανταπόκριση
 της διοίκησης, ωστόσο στην συνάντηση εργασίας που πραγματοποιήθηκε στις 17.6.2010
 στα γραφεία του Συνηγόρου του Πολίτη υπήρξε συμφωνία ότι η απόκλιση μεταξύ του
 χρόνου έναρξης της εξάμηνης άδειας και του χρόνου υποβολής της αίτησης για
 χορήγηση της παροχής από τον ΟΑΕΔ εγείρει προβλήματα για τις ασφαλισμένες,
 ιδίως στην περίπτωση που θα λάβουν με καθυστέρηση απορριπτική απόφαση από τον
 ΟΑΕΔ. Γενικότερα κρίθηκε ότι η πρόταση του ΣτΠ θα συμβάλει στη μείωση της
 γραφειοκρατίας, στον εξορθολογισμό της διαδικασίας και στη διόρθωση αδικιών σε
 βάρος των ασφαλισμένων μητέρων, ενώ παράλληλα δεν συνεπάγεται οικονομικό
 κόστος. Με το πνεύμα αυτό, η πρόταση περιελήφθη στην Ειδική Έκθεση για την
 ειδική παροχή προστασίας μητρότητας, που ολοκληρώθηκε τον Οκτώβριο του 2010. Γ.3.2. Αποκλεισμός μητέρων από την ασφάλιση για τους
 κλάδους ασθένειας και ανεργίας
 κατά τη διάρκεια της εξάμηνης άδειας Το
 σοβαρό αυτό ζήτημα ανέκυψε την περίοδο αναφοράς της παρούσας έκθεσης. Ο
 Συνήγορος του Πολίτη έλαβε έναν σημαντικό αριθμό αναφορών σχετικά με άρνηση
 ανανέωσης βιβλιαρίου υγείας, χορήγησης επιδομάτων μητρότητας και ασθένειας από
 το ΙΚΑ, καθώς και επιδομάτων ανεργίας, σε εργαζόμενες μητέρες, λόγω μη
 υπολογισμού του χρόνου κατά τον οποίο τελούσαν σε ειδική άδεια προστασίας μητρότητας
 ως χρόνου ασφάλισης για τους κλάδους ανεργίας και ασθένειας. Για το λόγο αυτό
 απέστειλε έγγραφο προς τη Γενική Γραμματεία Κοινωνικών Ασφαλίσεων,
 γνωστοποιώντας το και στον αρμόδιο υφυπουργό. Στο έγγραφό του αυτό ο ΣτΠ
 ανέπτυξε νομικά επιχειρήματα σχετικά με το ζήτημα αυτό και ζήτησε την εξέταση
 της δυνατότητας επέκτασης της ασφαλιστικής κάλυψης για τον κλάδο σύνταξης και
 στους κλάδους ασθένειας και ανεργίας, κατά τη διάρκεια της ειδικής εξάμηνης
 άδειας/παροχής προστασίας μητρότητας. Η διοίκηση (ΟΑΕΔ) έχει ανταποκριθεί
 θετικά ως προς το ζήτημα της επιδότησης ανεργίας με την υπ’ αριθμ.
 Β137769/09.09.2009 Εγκύκλιο της Γενικής Διεύθυνσης Εργατικού Δυναμικού, ενώ
 είναι σε εξέλιξη από την Γενική Γραμματεία Κοινωνικών Ασφαλίσεων, σε συνεργασία
 με το ΙΚΑ, η μελέτη της εξεύρεση βέλτιστης λύσης αναφορικά με την ασφάλιση
 ασθένειας κατά τη διάρκεια της εξάμηνης ειδικής άδειας προστασίας μητρότητας.
 της εξάμηνης άδειας
 Ένα ακόμη νέο ζήτημα που απασχόλησε τον ΣτΠ αφορά στις
 περιπτώσεις στις οποίες οι μητέρες δεν κάνουν σωρευτική χρήση του μειωμένου
 ωραρίου, ως ισόχρονης άδειας, με αποτέλεσμα η εξάμηνη άδεια του άρθρου 142 να
 συμψηφίζεται με μέρος της διάρκειας του μειωμένου ωραρίου και συνακόλουθα να
 αφαιρείται από το συνολικό χρόνο του προβλεπόμενου μειωμένου ωραρίου για
 φροντίδα παιδιού. Για το ζήτημα αυτό ο ΣτΠ έχει αποστείλει έγγραφο προς τη
 Διεύθυνση Όρων Εργασίας - Τμήμα Ισότητας των Φύλων του Υπουργείου Εργασίας και Κοινωνικής
 Ασφάλισης. Η Διοίκηση έκρινε την υπόθεση αυτή ως σύννομη. Με την ερμηνεία


text:
που
 υιοθέτησε η διοίκηση, εισάγεται δυσμενής διάκριση σε βάρος των γυναικών που ο
 εργοδότης τους δεν συναίνεσε για την χορήγηση του μειωμένου ωραρίου ως ισόχρονη
 άδεια. Ο Συνήγορος του Πολίτη θεωρεί ότι δεν πρέπει να θίγεται ο χρόνος
 διάρκειας του μειωμένου ωραρίου, όπως έχει καθιερωθεί με τις σχετικές Εθνικές
 Γενικές και τις λοιπές Συλλογικές Συμβάσεις Εργασίας και καλεί τη διοίκηση να
 ρυθμίσει το νομοθετικό κενό που έχει προκύψει. Δ. ΕΠΙΜΕΡΟΥΣ ΥΠΟΘΕΣΕΙΣ ΔΙΑΚΡΙΣΕΩΝ ΛΟΓΩ
 Δ.1. Διακρίσεις σε βάρος των γυναικών υποψηφίων στις
 εξετάσεις για την εισαγωγή σε στρατιωτικές σχολές Πολίτες κατήγγειλαν
 διακρίσεις εις βάρος των γυναικών υποψηφίων στις εξετάσεις για την εισαγωγή
 στις στρατιωτικές σχολές: αυξήθηκε άνισα για τους άνδρες και τις γυναίκες το
 κατώτατο όριο ύψους (κατά δέκα εκατοστά για τις γυναίκες και κατά 5 εκατοστά για τους
 άνδρες)· ίσχυσαν κοινά και για τα δύο φύλα κατώτερα όρια αθλητικών επιδόσεων
 και, ειδικότερα στο αγώνισμα της σφαιροβολίας, υποχρεώθηκαν οι γυναίκες
 υποψήφιες να αγωνιστούν με τη βαρύτερη σφαίρα που χρησιμοποιείται από τους
 άνδρες σφαιροβόλους. Οι θέσεις και ενέργειες του Συνηγόρου του Πολίτη για τα
 ανωτέρω έχουν παρουσιαστεί αναλυτικά στην Ειδική Έκθεση του Νοεμβρίου 2009 (Βλ.
 Φάκελος, σελ. 57). Το 2010 σημειώθηκε
 αξιοσημείωτη εξέλιξη αναφορικά με την ανταπόκριση της διοίκησης. Ενώ κατά την
 αρχική διερεύνηση του θέματος από τον ΣτΠ, το ΓΕΕΘΑ είχε απαντήσει αρνητικά,
 επικαλούμενο ως επιτακτική επιχειρησιακή απαίτηση την ύπαρξη ενός κατά το
 δυνατόν κοινού σωματότυπου στα στελέχη των Ενόπλων Δυνάμεων (Ε.Δ.), εν τέλει η
 πρόταση του ΣτΠ για τα όρια ύψους έγινε δεκτή. Αρχικά προωθήθηκε το ΠΔ
 54/2010, με το οποίο μειώνεται το ελάχιστο επιτρεπόμενο ανάστημα των γυναικών
 από 1.65 μ.
 σε 1.60 μ.
 και αυξάνεται ο Δείκτης Μάζας Σώματος (ΔΜΣ) ώστε να βρίσκεται για μεν τους
 άνδρες εντός των ορίων «19-27», για δε τις γυναίκες εντός των ορίων «18-25». Οι
 τροποποιήσεις αυτές ίσχυσαν ήδη στις εισαγωγικές εξετάσεις για το ακαδημαϊκό
 έτος 2010-2011. Στη συνέχεια, θεσμοθετήθηκε (άρθρο 63 του ν. 3883/2010) το
 ελάχιστο ανάστημα του 1.60
 εκ. για τις κατατασσόμενες σε όλες τις θέσεις στις Ε.Δ.
 Τέλος, αναφορικά με τις αθλητικές δοκιμασίες και τα όρια των επιδόσεων, ο ΣτΠ
 ενημερώθηκε ότι επίκειται η τροποποίησή τους προς την κατεύθυνση της άρσης των
 διακρίσεων σε βάρος των γυναικών, η οποία θα περιλαμβάνεται στην προκήρυξη για
 την εισαγωγή υποψηφίων σπουδαστών κατά το προσεχές ακαδημαϊκό έτος. Δ.2. Διακρίσεις σε βάρος των γυναικών στις
 εξετάσεις για την εισαγωγή στις σχολές της αστυνομίας
 Στις 17.05.2010 ο ΣτΠ απέστειλε Πόρισμα προς τον
 Υπουργό Προστασίας του Πολίτη σχετικά με τις διακρίσεις σε βάρος των γυναικών
 στις εξετάσεις για την εισαγωγή στις σχολές της ελληνικής αστυνομίας (ΕΛ.ΑΣ).
 Σύμφωνα με το Πόρισμα αυτό, τα θεσπιζόμενα από το ΠΔ 90/2003 ελάχιστα,
 κοινά για τα δύο φύλα, όρια ύψους (1.70 εκ.) και αθλητικών δοκιμασιών εισάγουν
 έμμεση διάκριση σε βάρος των γυναικών κατά την εισαγωγή στις Σχολές της
 Αστυνομίας. Τα όρια αυτά, αν και εκ πρώτης όψεως φαίνονται ουδέτερα, καταλήγουν
 να αποκλείουν περίπου το 80% των γυναικών από την πρόσβαση στις παραγωγικές
 σχολές που προετοιμάζουν για το επάγγελμα του αστυνομικού, όπως αποδεικνύεται
 τόσο από τις σχετικές έρευνες, όσο και από την ανάλυση των


text:
στατιστικών
 στοιχείων που προσκόμισαν στον Συνήγορο του Πολίτη οι ίδιες οι αστυνομικές
 αρχές. Η έμμεση αυτή διάκριση δεν αιτιολογείται επαρκώς βάσει της αρχής της
 αναλογικότητας από την αστυνομία και συνεπώς οι σχετικές ρυθμίσεις συνιστούν
 παραβίαση του εθνικού και ευρωπαϊκού δικαίου για την ίση μεταχείριση ανδρών και
 γυναικών (άρθρο 14 της οδηγίας 2006/54/ΕΚ). Ο ΣτΠ πρότεινε: α) νομοθετική τροποποίηση του
 κοινού για τα δύο φύλα, κατώτατου ορίου ύψους ως προϋπόθεση για την εισαγωγή
 στις σχολές της ΕΛ.ΑΣ., ώστε να εξυπηρετούνται αναλογικά και τα δυο φύλα, β)
 νομοθετική τροποποίηση των ορίων των αθλητικών δοκιμασιών και γ) χρήση του
 γυναικείου ριπτικού οργάνου στο αγώνισμα της σφαιροβολίας γυναικών. Μέχρι
 στιγμής δεν έχει υπάρξει ανταπόκριση στο σχετικό πόρισμα, ούτε από την ΕΛ.ΑΣ.
 ούτε από το Υπουργείο Προστασίας του Πολίτη.
 Δ.3. Εγκυμοσύνη και διαδικασίες πρόσληψης στα
 Σώματα Ασφαλείας Δ.3.1.
 Υγειονομικές εξετάσεις κατά τη διαδικασία επιλογής αστυνομικού προσωπικού
 ειδικών καθηκόντων
 ΣτΠ δέχθηκε αναφορά από έγκυο, η οποία, στο πλαίσιο της συμμετοχής της στις
 διαδικασίες πρόσληψης αστυνομικού προσωπικού ειδικών καθηκόντων (ψυχολόγος),
 αρνήθηκε να υποβληθεί σε ακτινογραφία θώρακος κατά την εξέταση ενώπιον της
 Ανωτάτης Υγειονομικής Επιτροπής. Κατόπιν τούτου δεν της επετράπη να συνεχίσει
 στις υπόλοιπες υγειονομικές εξετάσεις και τα δικαιολογητικά της επεστράφησαν
 από την Τριμελή Επιτροπή Αξιολόγησης. Μετά από διαμεσολάβηση του ΣτΠ, της
 δόθηκε η διαβεβαίωση ότι στην περίπτωση που, μετά την ολοκλήρωση του έργου
 αξιολόγησης, κρινόταν ως επιτυχούσα βάσει των λοιπών προσόντων, θα μπορούσε να
 ολοκληρώσει τις υγειονομικές εξετάσεις μετά τον τοκετό. Δ.3.2. Υγειονομικές εξετάσεις κατά την πρόσληψη
 επιτυχόντων δοκίμων λιμενοφυλάκων
 Συνήγορος του Πολίτη δέχθηκε αναφορά από εγκύους, οι οποίες κατήγγειλαν ότι,
 ενώ είχαν επιτύχει σε όλα τα στάδια διαγωνισμού για την πρόσληψη δοκίμων
 λιμενοφυλάκων (γραπτές και αθλητικές δοκιμασίες), αντιμετώπισαν πρόβλημα με την
 κατάταξή τους, λόγω του ότι βρίσκονταν σε κατάσταση κύησης, όταν κλήθηκαν για
 τις ιατρικές εξετάσεις. Μετά τη διαμεσολάβηση του ΣτΠ, η Ανωτάτη Υγειονομική
 Επιτροπή δεν θεώρησε την εγκυμοσύνη ως κώλυμα για την καταλληλότητά τους, τις
 κατέταξε κανονικά στους πίνακες επιτυχόντων και τις κάλεσε για είσοδο στη Σχολή
 και συμμετοχή στη σχετική εκπαίδευση. Τελικά, όπως πληροφορηθήκαμε, όλες οι
 δόκιμοι λιμενοφύλακες που τελούσαν σε κατάσταση κύησης κατά την είσοδο στη
 Σχολή, φοίτησαν και αποφοίτησαν κανονικά. Δ.4.
 Εγκυμοσύνη και εργασία στον ιδιωτικό τομέα
 Δ.4.1. Θετική ανταπόκριση
 εργοδότη στη διαμεσολάβηση του Συνηγόρου του Πολίτη
 Ø Εργαζόμενη ως
 ειδικός συνεργάτης σε Δήμο έκανε αίτηση για να λάβει άδεια ανατροφής τέκνου, η
 οποία, σύμφωνα με την ίδια, δεν πρωτοκολλήθηκε παρανόμως από την υπηρεσία του
 Δήμου. Ο Δήμος αναιτίως, κατά τους ισχυρισμούς της αναφερομένης, και με απόφασή
 του, η οποία δημοσιεύθηκε στο ΦΕΚ, απέλυσε την εργαζομένη. Ο Συνήγορος του
 Πολίτη, με επιστολή του προς τον Δήμο, παρέθεσε τη σχετική νομοθεσία περί
 προστασίας της εργαζομένης γυναίκας τόσο κατά τη διάρκεια της εγκυμοσύνης όσο
 και για χρονικό διάστημα ενός έτους μετά από τον τοκετό και επεσήμανε το
 παράνομο της απόλυσής της. Σε συνέχεια της παρέμβασης του ΣτΠ, ο Δήμος
 ανακάλεσε την απόλυση της εργαζομένης με απόφαση της Περιφέρειας που
 δημοσιεύθηκε στο Φύλλο Εφημερίδας της Κυβέρνησης.
 Ø Εργαζόμενη ως βοηθός
 βρεφονηπιοκόμου, σε βρεφονηπιακό σταθμό ανώνυμης εταιρείας του ευρύτερου
 δημοσίου τομέα, κατήγγειλε στον
 Συνήγορο του Πολίτη


text:
ότι δεν επαναπροσλήφθηκε για την τρέχουσα σχολική χρονιά,
 επειδή ήταν έγκυος. Μέχρι τότε, η εργαζόμενη σύναπτε επαναλαμβανόμενες
 συμβάσεις εργασίας ορισμένου χρόνου με ιδιωτική εταιρεία που έχει την ευθύνη
 της λειτουργίας και στελέχωσης με προσωπικό των βρεφονηπιακών σταθμών,
 ιδιοκτησίας της ανώνυμης εταιρείας του ευρύτερου δημοσίου τομέα. Η εργαζόμενη
 ανέφερε ότι ο εργοδότης της συνέδεσε την άρνησή του να την επαναπροσλάβει με τη
 νέα γρίπη και με το ότι η εταιρεία φορέας του δημοσίου θεωρούσε τις εγκύους ως
 ομάδα υψηλού κινδύνου. Ο
 Συνήγορος του Πολίτη επεσήμανε τόσο στην ιδιωτική εταιρεία που
 εμφανιζόταν ως εργοδότης, όσο και στην ανώνυμη εταιρεία του ευρύτερου δημόσιου
 τομέα που έχει στην ιδιοκτησία της τον βρεφονηπιακό σταθμό, ότι, σύμφωνα με την
 καταγγελία, η μη ανανέωση της σύμβασης φαίνεται καταρχάς να σχετίζεται με την
 εγκυμοσύνη της εργαζόμενης. Συνεπώς, ο εργοδότης οφείλει, βάσει του νόμου, να αποδείξει
 ότι η μη επαναπρόσληψη της εργαζόμενης έγινε για λόγο άσχετο με την εγκυμοσύνη
 της. Παράλληλα, ο Συνήγορος του
 Πολίτη ζήτησε από την ιδιωτική εταιρία να αιτιολογήσει ειδικώς τη
 μη ανανέωση της σύμβασης εργασίας της εγκύου καθώς, όπως προβλέπει ο νόμος, το
 βάρος απόδειξης αντιστρέφεται και περνά στον εργοδότη στις περιπτώσεις όπου
 υπάρχουν ενδείξεις για διάκριση λόγω φύλου (με την οποία εξομοιώνεται η
 διάκριση λόγω εγκυμοσύνης), όπως στη συγκεκριμένη περίπτωση. Μετά την παρέμβαση του Συνηγόρου του Πολίτη,
 η ιδιωτική εταιρεία επαναπροσέλαβε την εργαζομένη. Δ.4.2.
 Μη ανταπόκριση εργοδότη στη διαμεσολάβηση του Συνηγόρου του Πολίτη –Επιβολή
 Ø Έγκυος που
 απασχολείτο ανασφάλιστη σε δύο κυλικεία του ίδιου εργοδότη κατήγγειλε ότι
 απολύθηκε. Ο λόγος της απόλυσης ήταν ότι, κατά τη διάρκεια ελέγχου της
 Επιθεώρησης Εργασίας, η εργαζόμενη δήλωσε χρόνο έναρξης απασχόλησης προηγούμενο
 αυτού που δήλωσε ο εργοδότης. Ο εργοδότης υποστήριξε ότι είχε προσλάβει την
 εργαζόμενη δοκιμαστικά. και ότι η εργαζομένη αποχώρησε οικειοθελώς από την
 εργασία της, αλλά στην πορεία ισχυρίστηκε ότι την απέλυσε επειδή κλονίστηκε η
 εμπιστοσύνη του στο πρόσωπό της όταν είπε ψέματα στην Επιθεώρηση Εργασίας για
 το χρόνο έναρξης της απασχόλησής της σε αυτόν. Ο Συνήγορος του Πολίτη
 προχώρησε, σε συνεννόηση με την Επιθεώρηση Εργασίας, σε εξέταση μαρτύρων και
 των δύο πλευρών, όπως τούτο ρητά προβλέπεται από το άρθρο 4 παρ. 5 ν.
 3094/2003. Από τις μαρτυρικές καταθέσεις αλλά και όλα τα υπόλοιπα στοιχεία που
 τέθηκαν υπόψη του διαπίστωσε ότι η
 απόλυση θεωρούνταν άκυρη λόγω
 έλλειψης σπουδαίου λόγου και λόγω παραβίασης των διατάξεων της σχετικής
 νομοθεσίας. Ο Συνήγορος του Πολίτη διαβίβασε το πόρισμα του προς την Επιθεώρηση
 Εργασίας και εισηγήθηκε την επιβολή διοικητικού προστίμου προς τον εργοδότη. Η
 Επιθεώρηση Εργασίας επέβαλλε, ως διοικητικό
 πρόστιμο, στον εργοδότη το ποσό των 10.000€.
 Ø Σε άλλη
 περίπτωση απόλυσης, η οποία διαβιβάστηκε στην ΣτΠ από την Επιθεώρηση Εργασίας,
 η απολυθείσα εργαζόταν ως πωλήτρια σε κατάστημα και απολύθηκε. Σύμφωνα με τα
 στοιχεία του φακέλου, η σύμβαση εργασίας της αναφερομένης συνεχιζόταν ομαλώς
 και αδιαλείπτως μέχρι τη στιγμή που η εργοδότρια την κατήγγειλε αναιτίως, ενώ η
 εργαζομένη τελούσε σε κατάσταση εγκυμοσύνης. Ο Συνήγορος του Πολίτη, με
 επιστολή του προς τον εργοδότη, επεσήμανε το παράνομο της απόλυση. Ο εργοδότης
 δεν αντέδρασε στις επισημάνσεις του ΣτΠ. Κατόπιν τούτων, η Αρχή διαβίβασε πόρισμά
 της (σύμφωνα με


text:
το άρθρο 13 παρ. 9 του ν. 3488/2006) στην Επιθεώρηση Εργασίας
 και εισηγήθηκε την επιβολή διοικητικού προστίμου σε βάρος της εργοδότριας
 εταιρείας για παραβίαση των άρθρων 15 παρ. 1 του ν. 1483/1984 και 9 περ.γ του
 ν. 3488/2006. Η Επιθεώρηση Εργασίας ενημέρωσε τον ΣτΠ ότι επιβλήθηκε πρόστιμο
 7.000€ σε βάρος της εργοδότριας
 Δ.4.3.
 Εξωδικαστική επίλυση διαφοράς με συνεργασία ΣτΠ και ΣΕΠΕ
 υπόθεση που διαβιβάστηκε στον ΣτΠ από την Επιθεώρηση Εργασίας, εργαζόμενη σε
 επιχείρηση κατήγγειλε σεξουαλική παρενόχληση σε ώρα εργασίας από τον
 Προϊστάμενό της. Η υπόθεση συζητήθηκε ενώπιον της αρμόδιας Επιθεώρησης
 Εργασίας, παρουσία και εκπροσώπου του Συνηγόρου του Πολίτη. Κατά τη συνάντηση
 επισημάνθηκε στον εκπρόσωπο της επιχείρησης η σχετική νομοθεσία περί προστασίας
 των εργαζομένων σε περίπτωση σεξουαλικής παρενόχλησης. Η εταιρεία ζήτησε
 ενώπιον όλων των μερών συγγνώμη από την εργαζομένη, ενώ ενημέρωσε ότι ο καθ’ ου
 η καταγγελία περί σεξουαλικής παρενόχλησης παραιτήθηκε, η δε παραίτησή του
 έγινε αποδεκτή από τον εργοδότη.
 Δ.4.4.
 Εξωδικαστικός συμβιβασμός των μερών Ø Ο ΣτΠ έλαβε
 αναφορά εργαζομένης με επαναλαμβανόμενες συμβάσεις λίγων μηνών σε εταιρεία
 τηλεπωλήσεων – τηλεμάρκετινγκ για απόλυσή της από τον εργοδότη της λίγες μέρες
 αφότου πληροφορήθηκε από την ίδια ότι βρίσκεται σε κατάσταση εγκυμοσύνης. O ΣτΠ απέστειλε έγγραφο προς τον εργοδότη με το
 οποίο επισημάνθηκε το ισχύον νομοθετικό και νομολογιακό πλαίσιο για την
 προστασία της εγκυμοσύνης, ζητώντας παράλληλα την επαναπρόσληψη της εγκύου,
 προκειμένου να εργαστεί για το υπόλοιπο της σύμβασής της. Παράλληλα, ο ΣτΠ
 επεσήμανε στον εργοδότη ότι η μη κοινοποίηση της καταγγελίας της εργαζομένης
 στην Επιθεώρηση Εργασίας καθιστά τυπικά άκυρη την καταγγελία. Η εργοδότρια
 εταιρεία απάντησε ότι αγνοούσε την εγκυμοσύνη της αναφερόμενης και ότι με την
 καταβολή χρηματικού ποσού είχε απεκδυθεί ευθυνών έναντι της απολυθείσας. Επίσης,
 ανέφερε στον ΣτΠ ότι ο λόγος της απόλυσης της εργαζομένης ήταν η αντισυμβατική
 της συμπεριφορά. Ο ΣτΠ απέστειλε νέο έγγραφο στον εργοδότη επισημαίνοντάς του
 εκ νέου την τυπική ακυρότητα της καταγγελίας και, δεδομένου ότι η απολυθείσα
 ήταν πλέον σε προχωρημένη κατάσταση εγκυμοσύνης και δεν μπορούσε να εργαστεί,
 τόνισε ότι λόγω της ακυρότητας αυτής της καταγγελίας ο εργοδότης όφειλε στην
 εργαζομένη τους μισθούς υπερημερίας των υπολοίπων μηνών της σύμβασής της, τα
 ένσημα των μηνών αυτών, καθώς και το επίδομα Πάσχα που δεν της είχε καταβληθεί
 και μέρος του επιδόματος αδείας. Παράλληλα, ο ΣτΠ πληροφόρησε εκ νέου τον
 εργοδότη ότι βάσει της ισχύουσας νομολογίας είναι άκυρη η καταγγελία της
 σύμβασης εργασίας εγκύου ανεξαρτήτως αν γνώριζε ο εργοδότης περί της
 εγκυμοσύνης. Κατόπιν των ανωτέρω, ο εργοδότης ζήτησε από τον ΣτΠ πίστωση χρόνου.
 Μετά από τηλεφωνικές επικοινωνίες και διαπραγματεύσεις των δύο μερών τελικά ο
 εργοδότης κατέβαλε στην απολυθείσα τα ποσά που της όφειλε, υπέγραψαν δε και
 σχετικό συμφωνητικό.
 Ø Ο ΣτΠ
 συνεργάστηκε με το ΣΕΠΕ σε υπόθεση καταγγελίας εργαζομένης για αλλαγή
 συμπεριφοράς του εργοδότη μετά την επάνοδό της από την άδεια εγκυμοσύνης και
 την εξάμηνη ειδική άδεια/παροχή προστασίας μητρότητας. O ΣτΠ απέστειλε έγγραφο προς τον εργοδότη, ζητώντας
 του να αποσαφηνίσει θέματα που προέκυπταν από τις καταγγελίες της εργαζομένης.
 Η εργοδότρια εταιρεία απάντησε στο ΣτΠ, χωρίς να εξαντλήσει τον κατάλογο των
 ερωτημάτων. Προτού αποσταλεί νέο έγγραφο στον εργοδότη, ο ΣτΠ, διά εξωδίκου
 δηλώσεως


text:
από την πλευρά της εργοδότριας εταιρείας, πληροφορήθηκε την απόλυση
 της εργαζομένης και μάλιστα χωρίς αποζημίωση. Λόγω του γεγονότος ότι κατά τη
 διαμεσολάβηση προσκομίστηκαν ελλιπή στοιχεία από τον εργοδότη με βάση τα οποία
 δεν κατέστη δυνατόν να διαπιστωθεί αν συνέτρεξε μονομερής βλαπτική μεταβολή
 όρου της ατομικής σύμβασης εργασίας της εργαζομένης αλλά και μετά τη δήλωση της
 εργαζομένης ότι θα προσφύγει στα δικαστήρια, ο ΣτΠ διέκοψε τη διερεύνηση της
 υποθέσεως. Η υπόθεση έφτασε στο δικαστήρια, αλλά στην πορεία η διένεξη
 διευθετήθηκε εξωδικαστικά, με την καταβολή από τον εργοδότη αποζημίωσης
 απόλυσης προς την εργαζομένη.
 Ε. ΣΥΝΕΡΓΑΣΙΑ
 ΜΕ ΤΟ ΣΩΜΑ ΕΠΙΘΕΩΡΗΣΗΣ ΕΡΓΑΣΙΑΣ Με τον νόμο 3488/2006
 (άρθρο 13, παράγραφος 8), θεσπίστηκε για πρώτη φορά θεσμικό σχήμα συνεργασίας
 μεταξύ του Συνηγόρου του Πολίτη και του Σώματος Επιθεώρησης Εργασίας (ΣΕΠΕ), με
 σκοπό την αντιμετώπιση των διακρίσεων λόγω φύλου στον ιδιωτικό τομέα. Οι κατά
 τόπον επιθεωρητές εργασίας υποχρεούνται να ενημερώνουν τον Συνήγορο του Πολίτη
 για τις καταγγελίες που δέχονται σχετικά με θέματα διακρίσεων λόγω φύλου στην
 εργασία και να υποβάλουν σε αυτόν τα αποτελέσματα των ενεργειών αρμοδιότητάς
 τους. Περαιτέρω, παρέχεται στον Συνήγορο του Πολίτη η αρμοδιότητα να διεξάγει
 τη δική του έρευνα και να διαμορφώνει το τελικό πόρισμα επί της καταγγελίας. Το
 ΣΕΠΕ παραμένει, πάντως, αρμόδιο να επιβάλλει τις προβλεπόμενες διοικητικές
 κυρώσεις ή να προσφεύγει στη δικαιοσύνη για την επιβολή των ποινικών κυρώσεων.
 Στα πλαίσια της διάταξης
 αυτής εξεδόθη εγκύκλιος (η με αριθμ. πρωτ. 30257/26/02/2010) του Υπουργείου
 Εργασίας και Κοινωνικής Ασφάλισης με θέμα τη συνεργασία με το Συνήγορο του
 Πολίτη στο πλαίσιο του Ν. 3488/2006 «Εφαρμογή της αρχής της ίσης μεταχείρισης
 ανδρών και γυναικών όσον αφορά στην πρόσβαση στην απασχόληση, στην
 επαγγελματική εκπαίδευση και ανέλιξη, στους όρους και στις συνθήκες εργασίας
 και άλλες συναφείς διατάξεις (ΦΕΚ Α/11-9-2006)». Με την εγκύκλιο αυτή δόθηκαν
 σαφείς οδηγίες προς όλα τα τμήματα Κοινωνικής Επιθεώρησης της χώρας,
 προκειμένου να ενημερώνουν άμεσα τον Συνήγορο του Πολίτη για καταγγελίες ή
 πληροφορίες που δέχονται και που άπτονται του ανωτέρω νόμου αλλά και να υποβάλουν
 προς τον Συνήγορο του Πολίτη τα αποτελέσματα του ελέγχου τους, επιφυλασσομένης
 σε κάθε περίπτωση, της αρμοδιότητας του Συνηγόρου του Πολίτη προς ιδίαν έρευνα
 και διαμόρφωση του τελικού πορίσματος επί της καταγγελίας. Παράλληλα,
 γνωστοποιήθηκε προς τα Τμήματα Κοινωνικής Επιθεώρησης η σκοπιμότητα να
 παρίσταται κατά τη συζήτηση της τριμερούς εργατικής διαφοράς, εφόσον το
 επιθυμεί, και εκπρόσωπος του Συνηγόρου του Πολίτη.
 Μετά και την έκδοση της
 εγκυκλίου αυτής, βελτιώθηκε σε μεγάλο βαθμό η συνεργασία του Συνηγόρου του
 Πολίτη με τα Τμήματα Κοινωνικής Επιθεώρησης. Συγκεκριμένα κατά το δεύτερο
 εξαμήνου του 2009 και κατά το πρώτο εξάμηνο του 2010 διαβιβάστηκαν από τα
 Τμήματα Κοινωνικής Επιθεώρησης Εργασίας προς τον Συνήγορο του Πολίτη 33
 υποθέσεις εκ των οποίων 24 αφορούν σε υποθέσεις απολύσεων εγκύων, 4 σε ζητήματα
 σεξουαλικής παρενόχλησης, 2 σε μονομερή βλαπτική μεταβολή των όρων εργασίας
 μετά την επιστροφή εργαζομένης στο χώρο εργασίας μετά τη χρήση του εξαμήνου του
 ΟΑΕΔ, μία σε μη ανανέωση σύμβασης εργασίας εγκύου, μία σε αποκλεισμό
 εργαζομένης από διαγωνισμό πρόσληψης λόγω εγκυμοσύνης και μία σε άρνηση του
 εργοδότη να συναινέσει σε πρόταση της εργαζομένης για τη διακοπή της εξαμήνης
 άδειας του ΟΑΕΔ .


text:
καταγγελίες που διαβιβάστηκαν στον ΣτΠ αντιπροσώπευαν το 50% των συνολικών
 καταγγελιών για θέματα διακρίσεων λόγω φύλου (66) που έλαβε το ΣΕΠΕ. Πίνακας 7
 Καταγγελίες που υποβλήθηκαν στο ΣΕΠΕ
 (β ́ εξάμηνο 2009 – α ́εξάμηνο 2010)
 Θεματικές καταγγελιών για διακρίσεις
 λόγω φύλου που υποβλήθηκαν στο ΣΕΠΕ (β ́ εξάμηνο 2009 – α ́ εξάμηνο 2010)
 Απολύσεις εγκύων 1
 Απόλυση εργαζόμενης για λόγους μητρότητας 10
 Βλαπτική μεταβολή όρων εργασίας 2
 Εξυβριστική συμπεριφορά εργοδότη 6
 Σεξουαλική παρενόχληση 1
 Προσβολή προσωπικότητας εργαζομένου 1
 Μη παροχή προστασίας μητρότητας 1
 Μη παροχή άδειας φροντίδας παιδιού 1
 Μη υπογραφή δικαιολογητικών ΙΚΑ από τον εργοδότη 1
 Μη καταβολή αποδοχών άδειας λοχείας 1
 Αποκλεισμός πρόσληψης εργαζόμενης από διαγωνισμό λόγω εγκυμοσύνης 1
 Άνιση μεταχείριση λόγω μητρότητας 1
 Μη παροχή υπολοίπου μονογονεϊκής άδειας 1
 Μη παροχή εργασίας σε εγκυμονούσα εργαζόμενη ΣΥΝΟΛΟ:
 Επίσης, εκπρόσωποι του ΣτΠ παρέστησαν σε εννέα (9)
 τριμερείς συναντήσεις ενώπιον της Επιθεώρησης Εργασίας, εκ των οποίων οι έξι
 (6) είχαν επιτυχή κατάληξη, δηλαδή υπήρξε επίλυση της εργατικής διαφοράς. Σε
 μία περίπτωση, μετά από συνεννόηση με την Επιθεώρηση Εργασίας, πραγματοποιήθηκε
 αυτοψία στον χώρο εργασίας, ενώ σε δύο περιπτώσεις, μετά από εισήγηση του
 Συνηγόρου του Πολίτη, επιβλήθηκε πρόστιμο στον εργοδότη. Επισημαίνεται θετικά η
 αρμονική συνεργασία με αρκετά τμήματα Κοινωνικής Επιθεώρησης, όπως για
 παράδειγμα (και ενδεικτικά) το Τμήμα Κοινωνικής Επιθεώρησης Καλλιθέας,
 Παλλήνης, Ιλίου, Άνοιξης, Ανατολικού Τομέα Θεσσαλονίκης, Σάμου, Σύρου κ.λπ.
 ΣΤ. ΣΥΝΕΡΓΑΣΙΑ ΜΕ ΤΙΣ ΚΟΙΝΟΒΟΥΛΕΥΤΙΚΕΣ ΕΠΙΤΡΟΠΕΣ
 Συνήγορος του Πολίτη για την Ισότητα των Φύλων συμμετείχε με δεκαπεντάλεπτη
 ομιλία σε Ειδική ημερίδα που διοργάνωσε η Ειδική Μόνιμη Κοινοβουλευτική
 Επιτροπή Ισότητας, Νεολαίας και Δικαιωμάτων του Ανθρώπου, με θέμα «100 χρόνια
 Γυναικείο κίνημα: κατακτήσεις και οράματα» (8 Μαρτίου 2010, Αίθουσα Γερουσίας
 της Βουλής). Ζ. ΣΥΜΜΕΤΟΧΗ ΣΤΟ ΕΥΡΩΠΑΙΚΟ ΔΙΚΤΥΟ ΦΟΡΕΩΝ ΙΣΟΤΗΤΑΣ ΤΩΝ ΦΥΛΩΝ Από
 τον Μάιο του 2008 ο Κύκλος Ισότητας των Φύλων του Συνηγόρου του Πολίτη
 συμμετέχει στο δίκτυο των ανεξάρτητων φορέων υποστήριξης της ισότητας των φύλων
 (network of gender
 equality bodies).
 Το δίκτυο λειτουργεί από τον Δεκέμβριο του 2006, υπό την αιγίδα της Ευρωπαϊκής
 Επιτροπής και συγκεκριμένα της Γενικής Διεύθυνσης Απασχόληση, Κοινωνικές
 Υποθέσεις και Ίσες Ευκαιρίες. Την περίοδο αναφοράς της Έκθεσης έγιναν τρεις
 συναντήσεις του Δικτύου στις Βρυξέλλες: η πρώτη τον Οκτώβριο του 2009, με
 αντικείμενο την ίση μεταχείριση μεταξύ των δύο φύλων στην πρόσβαση στα αγαθά
 και τις υπηρεσίες (Οδηγία 2004/113/ΕΚ) και η δεύτερη τον Μάρτιο του 2010 με αντικείμενο τη συνύπαρξη και τη σύγκρουση των
 θρησκευτικών δικαιωμάτων και της ισότητας των φύλων. Η επόμενη συνάντηση του
 Δικτύου πραγματοποιήθηκε τον Νοέμβριο του 2010, με θέμα την ίση μεταχείριση των
 αυτοαπασχολούμενων ανδρών και γυναικών. Στη συνάντηση αυτή παρουσιάστηκαν
 σημαντικές υποθέσεις σχετικές με το θέμα της συνάντησης, που απασχόλησαν τον
 έλληνα Συνήγορο του Πολίτη, και ο τρόπος με τον οποίο ο τελευταίος αξιοποίησε
 το δίκαιο της Ε.Ε. και τη νομολογία του ΔΕΕ, για την άρση των διακρίσεων που
 διαπίστωσε κατά τη διερεύνησή τους. ΔΙΑΠΙΣΤΩΣΕΙΣ -ΠΡΟΤΑΣΕΙΣ
 Ι. Ως προς την
 εφαρμογή του ν. 3488/2006 (πλέον ν. 3896/2010)[6]
 από τη δημόσια διοίκηση
 Ø Η δημόσια
 διοίκηση εξακολουθεί να αγνοεί μέρος της ειδικής νομοθεσίας για την ίση
 μεταχείριση ανδρών και γυναικών.
 Η άγνοια αυτή έχει ως
 συνέπεια


text:
την εισήγηση νομοθετικών μέτρων και την έκδοση ατομικών και
 κανονιστικών διοικητικών πράξεων, που δεν είναι σύμφωνες με το δίκαιο της Ε.Ε.
 και το εθνικό δίκαιο για την εφαρμογή της αρχής της ίσης μεταχείρισης ανδρών
 και γυναικών. Τέτοια παραδείγματα συνιστούν: τα όρια ύψους και οι αθλητικές
 δοκιμασίες σε προκηρύξεις για εξετάσεις για την εισαγωγή σε σώματα ασφαλείας, η
 άρνηση χορήγησης αδειών ανατροφής παιδιού σε πατέρες αστυνομικούς, καθώς και
 διατυπώσεις ή επιμέρους ερμηνείες του άρθρου 53 του υπαλληλικού κώδικα που
 εισάγουν άμεσες ή έμμεσες διακρίσεις λόγω φύλου.
 Ø Η δημόσια διοίκηση
 εξακολουθεί να ταυτίζει τα θετικά μέτρα υπέρ των γυναικών με τα μέτρα
 προστασίας της μητρότητας και στήριξης της οικογένειας.
 χειριζόμενος αναφορές ανδρών πολιτών, διαπίστωσε ότι η δημόσια διοίκηση τείνει
 συστηματικά να χαρακτηρίζει ένα μέτρο που ευνοεί τις γυναίκες ως θετικό, χωρίς
 να το εξοπλίζει με ειδική και πλήρη αιτιολογία. Από την ex post συγκέντρωση των απόψεων της διοίκησης έγινε
 αντιληπτό ότι αυτή απορρίπτει την επέκταση τέτοιων μέτρων σε πατέρες, με το
 σκεπτικό ότι είναι θετικές δράσεις υπέρ των γυναικών που εξυπηρετούν τη
 μητρότητα, την στήριξη της οικογένειας με περισσότερα παιδιά και τη συμφιλίωση
 της οικογενειακής με την επαγγελματική ζωή. Χαρακτηριστικό παράδειγμα τέτοιας
 αντιμετώπισης είναι η μη αναγνώριση δικαιώματος για άδεια ανατροφή παιδιού σε
 πατέρες υπαλλήλους διαφόρων κατηγοριών. Ανακύπτει, επομένως, μία σύγχυση της
 διοίκησης ως προς το τι συνιστά μέτρο προστασίας της μητρότητας, μέτρο
 συμφιλίωσης εργασίας και οικογένειας και θετικό μέτρο για την ενίσχυση της
 απασχόλησης των γυναικών.
 Ο Συνήγορος του Πολίτη θεωρεί
 αναγκαία τη συνεργασία με όλο το φάσμα της δημόσιας διοίκησης, προκειμένου να
 αξιολογήσουν από κοινού αν οι κείμενες διατάξεις που περιέχουν ειδικά μέτρα
 υπέρ των γυναικών, ειδικότερα μητέρων ανηλίκων ή αναπήρων τέκνων, συνιστούν
 πράγματι θετικά μέτρα που αποτελούν θεμιτή παρέκκλιση από την αρχή της ίσης
 μεταχείρισης ανδρών και γυναικών, με βάση και τον ορισμό που έδωσε το ΔΕΚ στην
 απόφαση C – 559/07 (Επιτροπή κατά Ελλάδας). Πρόκειται για μία ιδιαίτερα χρήσιμη
 διαδικασία, γιατί θα ωθήσει τη δημόσια διοίκηση να τεκμηριώσει με στατιστικά
 στοιχεία ότι οι συγκεκριμένες κατηγορίες γυναικών, τις οποίες πριμοδοτεί ένα
 μέτρο, είναι πράγματι υποεκπροσωπούμενες στην απασχόληση και την παραγωγική
 διαδικασία, και ότι επομένως υπάρχει ανάγκη λήψης θετικού μέτρου. Αυτό θα
 οδηγήσει σταδιακά τους εμπλεκόμενους στην εισήγηση νομοθετικών μέτρων να
 συνειδητοποιήσουν πού υφίστανται πραγματικές διακρίσεις ώστε να λάβουν
 στοχευμένα και κατάλληλα μέτρα. Παράλληλα θα καταδείξει διάφορα «προνόμια» των
 γυναικών που δεν έχουν πλέον νομικό αλλά ούτε και κοινωνικό έρεισμα, αφού
 διαιωνίζουν λανθασμένες στερεοτυπικές αντιλήψεις για το ρόλο των δύο φύλων στην
 οικογένεια και την εργασία και για το λόγο αυτό πρέπει είτε να μην
 εφαρμόζονται, εάν είναι αντίθετα στο Σύνταγμα (βλ. ΣτΕ Ολομ 1580/2010), είτε να
 επεκταθούν και στους άνδρες.
 Ø Το έλλειμμα αξιόπιστων στατιστικών στοιχείων
 εξακολουθεί να δυσχεραίνει την εφαρμογή της αρχής της ίσης μεταχείρισης ανδρών
 και γυναικών από τη δημόσια διοίκηση Μέχρι στιγμής, η Δημόσια
 Διοίκηση δεν έχει προβεί σε συστηματικές ενέργειες για τη συλλογή, επεξεργασία
 και συστηματοποίηση αξιόπιστων και συγκρίσιμων ποσοτικών στοιχείων και
 στατιστικών δεδομένων με βάση το φύλο, ανά τομέα ευθύνης του κάθε υπουργείου. Ø Εξακολουθούν
 να εντοπίζονται διακρίσεις λόγω φύλου στους όρους των


text:
προκηρύξεων για πρόσληψη
 στο δημόσιο και τον ευρύτερο δημόσιο τομέα, καθώς και στις εξετάσεις για
 εισαγωγή στα σώματα ασφαλείας.
 Ως προς την ασύμμετρη αύξηση
 των ορίων ύψους για την εισαγωγή στις στρατιωτικές σχολές, μετά από σχετική
 εισήγηση του Συνηγόρου του Πολίτη και την αγαστή συνεργασία με το Υπουργείο
 Εθνικής Αμύνης, οι σχετικές διατάξεις που περιείχαν διάκριση λόγω φύλου απαλείφθηκαν.
 Εκκρεμούν οι ενέργειες του Υπουργείου Προστασίας του Πολίτη για την απαλοιφή
 των διακρίσεων λόγω φύλου στις εξετάσεις για την εισαγωγή στα σώματα ασφαλείας.
 ΙΙ. Ως προς την
 εφαρμογή του ν. 3488/2006 (πλέον ν. 3896/2010)[7]
 Ø Η εγκυμοσύνη και η μητρότητα εξακολουθούν να είναι
 ο κύριος παράγοντας διάκρισης σε βάρος των γυναικών
 Οι καταγγελίες για
 διακρίσεις λόγω φύλου στο ιδιωτικό τομέα προσέγγισαν το 30% του συνόλου των
 καταγγελιών που δέχτηκε ο ΣτΠ κατά την περίοδο αναφοράς της Έκθεσης (στο σύνολο
 του έτους 2010 έφθασαν το 36%). Οι καταγγελίες αυτές επιβεβαιώνουν με δραματικό
 τρόπο την τάση των επιχειρήσεων να θεωρούν την εγκυμοσύνη και τη μητρότητα ως
 ασύμβατες με την εργασία. Μάλιστα, τον τελευταίο χρόνο, στα πλαίσια και της
 οικονομικής κρίσης, σημειώθηκε ιδιαίτερη αύξηση των εισερχομένων αναφορών με
 αντικείμενο την απόλυση εγκύων ή την μονομερή βλαπτική μεταβολή της σχέσης εργασίας γυναικών ευρισκομένων
 είτε σε κατάσταση εγκυμοσύνης είτε στην περίοδο προστασίας του έτους μετά τον
 τοκετό. Ο Συνήγορος του Πολίτη εκφράζει
 την ανησυχία του για το γεγονός ότι σημαντικός αριθμός εργαζόμενων γυναικών
 τίθεται εκτός απασχόλησης λόγω εγκυμοσύνης, μητρότητας και αδυναμίας συνδυασμού
 οικογένειας και εργασίας, διατρέχοντας τον κίνδυνο να τεθεί επί μακρόν ή/και
 οριστικά εκτός αγοράς εργασίας. Η εμπειρία από προηγούμενες διεθνείς
 οικονομικές κρίσεις δείχνει ότι η απασχόληση των ανδρών ανακάμπτει γρηγορότερα
 απ’ ό,τι των γυναικών. Εξάλλου, στην Ετήσια Έκθεσή της για την Ισότητα Ανδρών
 και Γυναικών για το 2010, η Ευρωπαϊκή
 Επιτροπή επισημαίνει ότι οι άνεργες γυναίκες έχουν σημαντικά υψηλότερη πιθανότητα
 να μην επαναπασχοληθούν. Ø Τα μέτρα που
 λαμβάνονται είναι αποσπασματικά και δεν αντιμετωπίζουν το πρόβλημα της
 επανένταξης μετά από μακρά απουσία και του συνδυασμού των ρόλων της εργαζόμενης
 και της μητέρας
 εμμένει στη διαπίστωση που διατύπωσε και στην Ειδική Έκθεση του Νοεμβρίου 2009,
 ότι η διάταξη του ν. 3488/2006 (πλέον ν. 3896/2010) που κατοχυρώνει το δικαίωμα
 της εργαζομένης να επανέλθει στην ίδια ή σε παρεμφερή θέση εργασίας με τους
 ίδιους ή ισοδύναμους όρους καταστρατηγείται στην πράξη από την επιδείνωση των
 συνθηκών εργασίας. Το εχθρικό και ανταγωνιστικό εργασιακό περιβάλλον εξωθεί την
 εργαζόμενη σε παραίτηση ή σε συμφωνημένη απόλυση, με ή χωρίς αποζημίωση, μόλις
 παρέλθει η περίοδος προστασίας της μητρότητας, που πρόσφατα αυξήθηκε από 12 σε
 15 μήνες, όταν η γυναίκα κάνει χρήση της εξάμηνης ειδικής άδειας προστασίας της
 μητρότητας (ν. 3896/2010). Παρότι η ρύθμιση για την
 ειδική εξάμηνη παροχή προστασίας μητρότητας (άρθρο 142 το ν. 3655/2006), η
 οποία έπεται της άδειας κυοφορίας – λοχείας, φάνηκε να ανακουφίζει προσωρινά
 τις χαμηλόμισθες μισθωτές του ιδιωτικού τομέα, στην πράξη αποδείχτηκε ότι τις
 οδηγεί ευκολότερα σε έξοδο από την αγορά εργασίας. Αυτό συμβαίνει γιατί η
 ρύθμιση υιοθετήθηκε χωρίς συμπληρωματικά μέτρα επανένταξης και παραμονής στην εργασία,
 γυναικών που απουσιάζουν με πολύμηνη άδεια μητρότητας και επιστρέφουν επιβαρυμένες
 με οικογενειακές υποχρεώσεις, χωρίς


text:
επαρκείς υπηρεσίες και δομές φροντίδας παιδιών
 και με ανύπαρκτη πλέον επαγγελματική κινητικότητα. Ø Η
 συνεργασία του Συνηγόρου του Πολίτη με το Σώμα Επιθεώρησης Εργασίας βελτιώθηκε ουσιαστικά
 εγκυκλίου της Κεντρικής υπηρεσίας του ΣΕΠΕ, τον Φεβρουάριο του 2010, σχετικά με
 τη συνεργασία των κατά τόπον Κοινωνικών Επιθεωρήσεων Εργασίας με τον Συνήγορο
 του Πολίτη, αυτή η συνεργασία βελτιώθηκε σε μεγάλο βαθμό. Αν και κατά το δεύτερο
 εξαμήνου του 2009 και κατά το πρώτο εξάμηνο του 2010, οι καταγγελίες που
 διαβιβάστηκαν στον ΣτΠ αντιπροσώπευαν μόνο το 50% των συνολικών καταγγελιών για
 θέματα διακρίσεων λόγω φύλου που έλαβε το ΣΕΠΕ, εκτιμάται ότι η κατάσταση βελτιώθηκε
 αισθητά το δεύτερο εξάμηνο του 2010 (για το οποίο δεν έχουν συγκεντρωθεί
 επίσημα στοιχεία). Πρότυπο καινοτόμου συνεργασίας
 υπήρξε η παράσταση εκπροσώπου του Συνηγόρου του Πολίτη σε διάφορες τριμερείς
 συναντήσεις εργοδοτών και εργαζομένων ενώπιον των κατά τόπον Επιθεωρήσεων
 Εργασίας, καθώς και η από κοινού διενέργεια αυτοψίας σε χώρο εργασίας
 εκπροσώπου του Συνηγόρου του Πολίτη και επιθεωρητή του ΣΕΠΕ. Επίσης, παράδειγμα
 εποικοδομητικής συνεργασίας των δύο θεσμών συνιστούν οι περιπτώσεις επιβολής
 διοικητικού προστίμου σε εργοδότες που απέλυσαν έγκυο, σε συνέχεια και συμπεριφορών
 δυσμενούς μεταχείρισής της στη διάρκεια της εγκυμοσύνης, μετά από πρόταση του
 Για την περαιτέρω βελτίωση
 της συνεργασίας, προτείνεται :
 η μηχανογράφηση του ΣΕΠΕ για τη διευκόλυνση της on line
 επικοινωνίας και την αμεσότερη και ταχύτερη ανταπόκριση στις καταγγελίες
 η στελέχωση των κατά τόπο Κοινωνικών Επιθεωρήσεων με νέο σε ηλικία και
 εξειδικευμένο προσωπικό, το οποίο θα αποτελέσει μία σημαντική δεξαμενή
 καταρτισμένων στελεχών στο δίκαιο της καταπολέμησης των διακρίσεων και θα αναβαθμίσει
 τον ελεγκτικό μηχανισμό του ΣΕΠΕ
 η εκπαίδευση των Επιθεωρητών Εργασίας με σκοπό την ομοιόμορφη αντιμετώπιση των καταγγελιών, όπου συντρέχει
 συναρμοδιότητα με τον ΣτΠ
 ο ορισμός προσώπων επαφής σε κάθε τμήμα Κοινωνικής Επιθεώρησης Εργασίας,
 προκειμένου να διευκολύνεται η επικοινωνία του ΣτΠ με τις Επιθεωρήσεις
 Εργασίας, με δεδομένο και το γεγονός ότι ο ΣτΠ δεν έχει περιφερειακή διάρθρωση
 και δεν είναι δυνατή η συνεχής μετακίνηση των στελεχών του στην περιφέρεια. Ø Η εξοικείωση των πολιτικών δικαστών με την ειδική
 νομοθεσία για την ίση μεταχείριση ανδρών και γυναικών παραμένει χαμηλή Η αξιόλογη πρωτοβουλία
 της Εθνικής Σχολής Δικαστικών Λειτουργών να διοργανώσει επιμορφωτικό σεμινάριο
 (Θεσσαλονίκη 13-15.10.2010) για να εξοικειωθούν οι διοικητικοί δικαστές με το
 ευρωπαϊκό και το ελληνικό δίκαιο της καταπολέμησης των διακρίσεων, πρέπει να
 επαναληφθεί και για τους πολιτικούς δικαστές. Η δημιουργία νομικής
 βάσης δεδομένων, στην οποία θα καταγράφονται συστηματικά οι αποφάσεις και οι εκκρεμείς
 υποθέσεις των ελληνικών πολιτικών και διοικητικών δικαστηρίων, του Δικαστηρίου
 της Ευρωπαϊκής Ένωσης (ΔΕΕ) και του Ευρωπαϊκού Δικαστηρίου Δικαιωμάτων του
 Ανθρώπου (ΕΔΔΑ), αναφορικά με θέματα ισότητας των φύλων αλλά και γενικά ίσης
 μεταχείρισης και καταπολέμησης των διακρίσεων, όπως είχε προτείνει ο ΣτΠ (βλ.
 Ειδική έκθεση Νοεμβρίου 2009), θα βοηθούσε στη διάχυση του ειδικού αυτού
 αντικειμένου και θα αναδείκνυε την επικαιρότητά του αλλά και τις δυσκολίες του.
 III. Ως προς
 την ειδική παροχή προστασίας μητρότητας (άρθρο 142 του ν. 3655/2008)
 Την περίοδο αναφοράς της παρούσας Έκθεσης ο αριθμός
 των αναφορών που υποβλήθηκαν στον ΣτΠ για το ανωτέρω θέμα ανήλθε από 77 σε 130
 και ταυτόχρονα διευρύνθηκε η θεματική των προβλημάτων που διαγνώστηκαν.


text:
Αρκετά
 από τα προβλήματα διοικητικής διαδικασίας που ακολουθεί ο ΟΑΕΔ για τη χορήγηση
 της ειδικής παροχής, μετά και από τη συνάντηση εργασίας με τις αρμόδιες
 υπηρεσίες (Ιούνιος 2010), αντιμετωπίστηκαν επιτυχώς και η διαμεσολάβηση του ΣτΠ
 επί ατομικών υποθέσεων είχε επιτυχή κατάληξη. Επίσης, η Γενική Γραμματεία
 Κοινωνικών Ασφαλίσεων δεσμεύτηκε ότι θα προωθήσει νομοθετική ρύθμιση που θα
 προβλέπει τον τρόπο ασφάλισης στον κλάδο ασθένειας των ασφαλισμένων στο ΙΚΑ
 μητέρων, που κάνουν χρήση της ειδικής παροχής προστασίας μητρότητας και σήμερα
 αποκλείονται από τις παροχές του κλάδου αυτού. Ο ΣτΠ επισημαίνει θετικά ότι το
 ζήτημα αυτό ρυθμίστηκε μέσα στο 2010 από τον ΟΑΕΔ αναφορικά με τον κλάδο ανεργίας.
 Αντίθετα, ο ΣτΠ θεωρεί ότι η οικονομική κρίση επηρέασε αρνητικά την έκβαση της
 διαμεσολαβητικής του προσπάθειας στο θέμα της διεύρυνσης των δικαιούχων της
 ειδικής παροχής προστασίας μητρότητας, αναφορικά με κατηγορίες εργαζόμενων
 μητέρων που είχαν αποκλειστεί μέσω μη ορθών ερμηνειών της διοίκησης, καθώς και με
 ευάλωτες κατηγορίες εργαζομένων, όπως οι μητέρες με συμβάσεις ορισμένου χρόνου
 στο δημόσιο τομέα, οι οποίες έχουν μειωμένη προστασία μητρότητας.
 ΙV. Ως προς
 τις άδειες ανατροφής παιδιών και την ισότητα των φύλων στο Δημόσιο
 Γονικές άδειες: σημαντικές εξελίξεις στην Ευρώπη
 νομοθετική πολιτική της Ευρωπαϊκής Ένωσης στο θέμα των γονικών αδειών, όπως
 διαμορφώνεται μετά την υιοθέτηση νέας Οδηγίας πλαίσιο (2010/18/ΕΕ), συνίσταται σε:
 Ø θέσπιση
 δικαιώματος των εργαζόμενων γονέων για γονική άδεια ελάχιστης διάρκειας
 τεσσάρων (4) μηνών, υποχρεωτικής για τα κράτη μέλη της Ε.Ε.
 Ø απαλοιφή κάθε
 μορφής άμεσης ή έμμεσης διάκρισης λόγω φύλου ως προς τη λήψη γονικής αδείας
 Ø ενθάρρυνση και
 των δύο γονέων να ασκήσουν το δικαίωμα για λήψη γονικής άδειας, με την πρόβλεψη
 δυνατότητας ευέλικτης κατανομής της χρονικής περιόδου της γονικής άδειας μεταξύ
 των γονέων αλλά και ταυτόχρονα της μη δυνατότητας μεταβίβασης ενός ελάχιστου
 διαστήματος (ένας μήνας)
 Ø προστασία των γονέων από οποιαδήποτε διάκριση
 σε βάρος τους λόγω της αίτησης ή της λήψης γονικής αδείας,
 Ø διευκόλυνση
 επανένταξης των γονέων στην εργασία μετά από γονική άδεια.
 θέση ότι η γονική άδεια είναι δικαίωμα και των δύο γονέων τείνει σήμερα να
 επικρατήσει στην Ευρώπη, ακόμα και έξω από τους κόλπους της Ε.Ε. και πέραν του
 πεδίου εφαρμογής των κοινοτικών οδηγιών. Είναι άξια σχολιασμού η μεταστροφή της
 νομολογίας του ΕΔΔΑ με την απόφαση Markin κατά
 Ρωσίας (βλ. παραπάνω υπό 2.5.). Το
 Δικαστήριο λαμβάνοντας υπόψη την πρόοδο της ισότητας των φύλων, ως θεμελιώδη
 στόχο των περισσοτέρων κρατών του Συμβουλίου της Ευρώπης, δέχεται εφεξής ότι η
 γονική άδεια μπορεί να αναγνωριστεί ως δικαίωμα και του πατέρα και της μητέρας.
 Εγκαταλείπει, έτσι, την παλαιότερη θέση του ότι η μη ενιαία αντιμετώπιση του
 θέματος από τα κράτη μέλη του Συμβουλίου της Ευρώπης επιβάλλει να αναγνωριστεί
 η διακριτική ευχέρεια των κρατών μελών να εκτιμήσουν και να αποφασίσουν τα ίδια
 αν θα περιορίσουν το δικαίωμα γονικής άδειας μόνο στις μητέρες. Παράλληλα, το
 ΔΕΕ τον τελευταίο χρόνο έχει παράγει πλούσια νομολογία για την ερμηνεία της
 Οδηγίας 96/34/ΕΚ (που αντικαταστάθηκε με την οδηγία 2010/18/ΕΕ).
 Αντιπροσωπευτική αυτής της νομολογίας είναι η απόφαση ελληνικού ενδιαφέροντος,
 Ζωή Χατζή κατά Υπουργού Οικονομικών, στην οποία το Ευρωπαϊκό Δικαστήριο έκρινε
 ότι αφενός η οδηγία 96/34/ΕΚ δεν απονέμει


text:
στο τέκνο ατομικό δικαίωμα γονικής
 άδειας, αφετέρου ότι η γέννηση διδύμων δε θεμελιώνει δικαίωμα τόσων γονικών
 αδειών, όσα τα τέκνα που γεννιούνται και τέλος ότι ο εθνικός νομοθέτης πρέπει
 να καθιερώσει σύστημα γονικής άδειας το οποίο να εξασφαλίζει στους γονείς
 διδύμων μεταχείριση λαμβάνουσα προσηκόντως υπόψη τις ειδικές τους ανάγκες.
 Σημαντική, εξάλλου, και με προεκτάσεις για τη συμβατότητα διατάξεων ελληνικών
 συλλογικών ρυθμίσεων (σσε) με την κοινοτική αρχή της ίσης μεταχείρισης ανδρών
 και γυναικών στον τομέα της εργασίας, είναι η απόφαση Roca Alvarez. Σε αυτήν το Δικαστήριο αποφαίνεται ότι εισάγει
 διάκριση λόγω φύλου η ρύθμιση ότι οι εργαζόμενοι με εξαρτημένη εργασία πατέρες δεν
 έχουν δικαίωμα γονικής άδειας, παρά μόνο στην περίπτωση που η μητέρα του τέκνου
 τους εργάζεται και αυτή ως μισθωτή, εφόσον δεν ισχύει αντίστοιχη προϋπόθεση για
 τις μητέρες. Γονικές άδειες: ρόλος και διαπιστώσεις του ΣτΠ
 ΣτΠ, ως ανεξάρτητος φορέας υποστήριξης της εφαρμογής της αρχής των ίσων
 ευκαιριών και της ίσης μεταχείρισης ανδρών και γυναικών στην εργασία[8],
 έχει, μεταξύ άλλων, ως αποστολή να ελέγχει αν και πώς εφαρμόζεται η αρχή της ίσης
 μεταχείρισης ανδρών και γυναικών στο πεδίο των γονικών αδειών. Ελέγχει,
 ειδικότερα, αν η νομοθεσία που διέπει τις άδειες ανατροφής παιδιού στο δημόσιο
 είναι συμβατή με το δίκαιο της Ε.Ε., όπως ερμηνεύεται με τις αποφάσεις του ΔΕΕ.
 Από το σύνολο των περιπτώσεων αναφορικά με το καθεστώς των αδειών ανατροφή
 παιδιών στο δημόσιο, που εξέτασε, ο ΣτΠ κατέληξε στις ακόλουθες γενικές διαπιστώσεις
 Ø Η απουσία
 ενιαίου νομοθετικού καθεστώτος για το προσωπικό της κεντρικής διοίκησης και η
 ανάπτυξη πολλαπλών ειδικών καθεστώτων για διάφορες ομάδες δημοσίων υπαλλήλων
 (στρατιωτικοί, εκπαιδευτικοί, γιατροί, κ.λπ), όπως και η απουσία σαφών ρυθμίσεων
 για άλλες κατηγορίες (π.χ. υπάλληλοι του Υπουργείου Εξωτερικών), ευνοεί την
 ανασφάλεια δικαίου και εμποδίζει την εφαρμογή της αρχής της ίσης μεταχείρισης
 ανδρών και γυναικών, αφού ο κατακερματισμός της νομοθεσίας δημιουργεί πρόσφορο
 έδαφος για άμεσες ή έμμεσες διακρίσεις σε βάρος των γυναικών. Σε κάθε περίπτωση
 ευνοεί την άνιση μεταχείριση των εργαζομένων στο Δημόσιο, χωρίς η διαφορετική
 μεταχείριση να δικαιολογείται αντικειμενικά. Ø Η μεγάλη
 διάρκεια (εννέα μήνες) και ο αμειβόμενος χαρακτήρας (πλήρεις αποδοχές) της
 συνεχόμενης άδειας ανατροφής παιδιού, ως εναλλακτικής μορφής του μειωμένου
 ωραρίου στο Δημόσιο, κατατάσσουν στις διεθνείς έρευνες[9]
 την Ελλάδα ανάμεσα στις χώρες με τις πλέον γενναιόδωρες πολιτικές για τις
 γονικές άδειες, παραγνωρίζοντας αφενός τις μεγάλες θεσμικές ανισότητες στις
 εργασιακές σχέσεις του δημόσιου και του ιδιωτικού τομέα, αφετέρου τις δυσκολίες
 ορθής ερμηνείας και εφαρμογής στην πράξη της σχετικής νομοθεσίας
 Ø Η δημόσια πολιτική
 στο θέμα της συμφιλίωσης (συνδυασμού) της επαγγελματικής και της οικογενειακής
 ζωής αποδεικνύεται αποσπασματική και επικεντρωμένη στη χορήγηση αδειών, που απευθύνονται πρωτίστως
 στις μητέρες (άδεια μητρότητας, ειδική εξάμηνη άδεια μητρότητας) και εντελώς
 επικουρικά στον πατέρα (βλ. άρνηση χορήγησης αδειών σε πατέρες δημοσίους
 υπαλλήλους για υπηρεσιακούς λόγους ή εφόσον η μητέρα δεν εργάζεται ή δεν
 εργάζεται ως μισθωτή, επιβολή νομοθετικών περιορισμών που αναιρούν το δικαίωμα
 του πατέρα για γονική άδεια στον ιδιωτικό τομέα, κ.λπ.). Ø Στο επίπεδο
 των κείμενων διατάξεων, ο ΣτΠ έχει ήδη επισημάνει με Πόρισμά του στο Υπουργείο
 Εσωτερικών ότι η σχετική διάταξη του υπαλληλικού κώδικα περιέχει διατυπώσεις
 που εισάγουν άμεση διάκριση λόγω


text:
φύλου που πρέπει να εξαλειφθούν, οι δε
 ερμηνευτικές της εγκύκλιοι πρέπει να αναδιατυπωθούν γιατί εισάγουν έμμεσες
 διακρίσεις σε βάρος των ανδρών υπαλλήλων. Ταυτόχρονα, ο Συνήγορος του Πολίτη επέτυχε
 να επεκταθεί νομοθετικά στο άρρεν στρατιωτικό προσωπικό που υπηρετεί στις
 ένοπλες δυνάμεις και στο λιμενικό σώμα – όπου εφαρμόζονται ειδικές διατάξεις –
 η άδεια ανατροφής παιδιού που είχε προβλεφθεί αποκλειστικά για τις γυναίκες ως
 μητέρες. Για το ίδιο θέμα είναι σε συνεργασία με το Πυροσβεστικό Σώμα και
 αναμένει τις ενέργειες του Αρχηγείου του. Αντίθετα, σε ότι αφορά την επέκταση
 των αδειών ανατροφής παιδιού στους πατέρες αστυνομικούς, ο ΣτΠ εξακολουθεί να
 συναντά αντίσταση από την Ελληνική Αστυνομία και το Υπουργείο Προστασίας του
 Πολίτη. Η αντίσταση της διοίκησης στο να χορηγήσει άδειες ανατροφής παιδιού σε
 άνδρες που απασχολούνται σε επαγγέλματα (στρατιωτικοί, αστυνομικοί και λοιπά
 Σώματα Ασφαλείας), όπου μέχρι πρότινος οι γυναίκες υποεκπροσωπούνταν,
 αποδεικνύει ότι ενώ η κοινωνία αλλάζει, δηλ. όλο και περισσότεροι άνδρες που
 εργάζονται στα επαγγέλματα αυτά επιθυμούν να εμπλέκονται στην ανατροφή των
 παιδιών τους, η δημόσια διοίκηση αποδεικνύεται δύσκαμπτη στην προσαρμογή της
 και αδιάφορη στην εμφανή παραβίαση πολιτικών και κανόνων δικαίου της Ε.Ε. Ø Στο κείμενο
 της Έκθεσης περιέχονται ειδικότερες διαπιστώσεις του Συνηγόρου του Πολίτη για τις
 άδειες ανατροφής παιδιού των γιατρών (2.6.2.1.Γ), των μόνιμων εκπαιδευτικών (2.6.2.4.Β)
 και των αναπληρωτών και ωρομισθίων εκπαιδευτικών (2.6.2.4.Γ), αλλά και οι
 παρεμβάσεις του Συνηγόρου του Πολίτη για τις άδειες ανατροφής παιδιού των μελών
 ΔΕΠ (2.6.2.4.Α) και των υπαλλήλων του
 Υπουργείου Εξωτερικών (2.6.2.5).
 3. Γονικές άδειες και συνδυασμός εργασίας και
 οικογένειας στο Δημόσιο: προτάσεις του
 ΣτΠ προτείνει :
 νομοπαρασκευαστική επιτροπή που θα συσταθεί στο Υπουργείο Εργασίας, με
 αντικείμενο την ενσωμάτωση της νέας Οδηγίας (2010/18/ΕΕ) για τις γονικές
 άδειες, καλείται να εξετάσει: α) την κωδικοποίηση
 σε ένα ενιαίο κείμενο όλων των διατάξεων των σχετικών με άδειες
 ανατροφής τέκνου στο δημόσιο και τον ιδιωτικό τομέα, β) την προσαρμογή των διατάξεων αυτών στο
 δίκαιο της Ε.Ε. για την ίση μεταχείριση ανδρών και γυναικών, όπως αυτό
 διαμορφώνεται με τις Οδηγίες της Ε.Ε. και τη νομολογία του ΔΕΕ, γ) στην
 περίπτωση που και οι δύο γονείς είναι δημόσιοι υπάλληλοι, την πρόταση οι
 τρεις (3) μήνες από το συνολικό διάστημα των εννέα (9) μηνών με αποδοχές,
 που είναι η διάρκεια της άδειας ανατροφής παιδιού στο Δημόσιο (άρθρο 53
 ΚΔΥ), να θεσπιστούν ως αμεταβίβαστο
 δικαίωμα του πατέρα υπαλλήλου[10]·
 παράλληλα, να εξεταστεί η θέσπιση κινήτρων
 για τη χρήση της τρίμηνης αυτής άδειας από τους πατέρες (στις
 Σκανδιναβικές χώρες, για παράδειγμα, η λήψη γονικής αδείας μοριοδοτείται
 για προαγωγή σε θέσεις ευθύνης) και δ) τη θέσπιση συγκεκριμένων κυρώσεων σε περιπτώσεις παραβίασης της
 νομοθεσίας για τις άδειες ανατροφής παιδιού, όπου αυτή έχει αναγκαστικό
 Κατάργηση των ειδικών καθεστώτων γονικών
 αδειών για δημοσίους υπαλλήλους και ενιαία εφαρμογή των διατάξεων για
 τις άδειες διευκολύνσεων γονέων με οικογενειακές υποχρεώσεις του
 υπαλληλικού κώδικα για όλους τους δημοσίους υπαλλήλους ανεξαρτήτως
 Υπουργείου, θέσης ή ειδικότητας. Οι διατάξεις του υπαλληλικού κώδικα θα
 πρέπει να συνιστούν την κοινή νομική βάση για όλες τις κατηγορίες δημοσίων
 υπαλλήλων και να μην επιτρέπονται αδικαιολόγητες αποκλίσεις, με βάση
 συντεχνιακά κριτήρια και αυθαίρετες ερμηνείες της Διοίκησης, όπως π.χ. για
 τους εκπαιδευτικούς ή


text:
τους ιατρούς. Κατάργηση κάθε άμεσης ή έμμεσης διάκρισης λόγω
 φύλου στις διατάξεις τόσο του
 άρθρου 53 του υπαλληλικού κώδικα όσο και των ειδικών νομοθετημάτων, π.χ.
 στα σώματα ασφαλείας, που θεσπίζουν μακρόχρονες άδειες μητρότητας –
 γονικές άδειες μόνο για τις μητέρες.
 Ευελιξία στον τρόπο
 άσκησης του δικαιώματος του μειωμένου ωραρίου (π.χ. δυνατότητα σώρευσης
 του ημερήσιου μειωμένου ωραρίου σε ένα εβδομαδιαίο ρεπό) και της
 εννεάμηνης γονικής άδειας (π.χ. δυνατότητα τμηματικής χορήγησης) στο
 Δημόσιο, ώστε να συνδυάζονται αποτελεσματικότερα οι εξελισσόμενες
 προσωπικές και οικογενειακές ανάγκες των υπαλλήλων με τις επίσης
 μεταβαλλόμενες υπηρεσιακές ανάγκες.
 Ρητή και σαφής υπαγωγή όλου
 του προσωπικό ορισμένου χρόνου του δημοσίου, ανεξαρτήτως Υπουργείου ή φορέα που υπηρετεί, στις διατάξεις του εργατικού δικαίου,
 περιλαμβανομένων και των διατάξεων της ΕΓΣΣΕ, όπως κάθε φορά ισχύει
 Β. Διοικητικές δράσεις
 Επιμόρφωση των Υπηρεσιών Διοίκησης Ανθρώπινου
 Δυναμικού του Δημοσίου Τομέα
 επί θεμάτων χορήγησης γονικών αδειών, όπως αυτά προκύπτουν μέσα από τη νομοθεσία
 της ΕΕ και τη νομολογία του ΔΕΕ.
 υποχρέωσης κάθε υπηρεσίας να
 χορηγεί στοιχεία για τις αιτήσεις λήψης και τις χορηγήσεις γονικών αδειών
 ανά φύλο στον ΣτΠ και στη Γενική Γραμματεία Ισότητας του Υπουργείου
 Εσωτερικών, έτσι ώστε να υπάρχουν αξιόπιστα δεδομένα, βάσει των οποίων να
 μπορεί να διαγνωσθεί η τυχόν βελτίωση της κατάστασης ή/και η ανάγκη προώθησης
 περαιτέρω πολιτικών και μέτρων
 μεταξύ του Συνηγόρου του Πολίτη και των Γραφείων Ισότητας ανά
 περιφέρεια, για ανταλλαγή πληροφοριών, συλλογή στοιχείων και
 συντονισμό δράσεων.
 [1] Ενδεικτικά αναφέρονται οι ν.
 3845/2010, 3863/2010 και 3899/2010.
 [2] Ο νόμος αυτός τροποποιήθηκε
 πρόσφατα με τον ν. 3839/2010, ωστόσο η τροποποίηση δεν αφορά τα θέματα που
 εξετάζονται στον παρόντα φάκελο. [3] Στη μητέρα δικαστική λειτουργό
 χορηγείται με απόφαση του Υπουργού Δικαιοσύνης και ύστερα από αίτησή της, άδεια
 εννέα (9) μηνών με αποδοχές για ανατροφή παιδιού.
 [4] Η απόλαυση των
 δικαιωμάτων και ελευθεριών που κατοχυρώνονται με την παρούσα Σύμβαση
 διασφαλίζεται χωρίς διακρίσεις για λόγους όπως το φύλο, η φυλή, το χρώμα, η
 γλώσσα, η θρησκεία, η πολιτική ή άλλη πεποίθηση, η εθνική ή κοινωνική καταγωγή,
 η σχέση με εθνική μειονότητα, η ιδιοκτησία, η γέννηση ή άλλη κατάσταση.
 [5] Ενδεικτικά αναφέρουμε Διοικητικό
 Εφετείο Πειραιώς 306/2009, Διοικητικό Εφετείο Αθηνών 1192/2008, Διοικητικό Εφετείο Θεσσαλονίκης 1110/2007,
 ΣτΕ 2357/2006, Διοικητικό Εφετείο Θεσσαλονίκης 2847/2006, ΣτΕ 1/2006 και
 2/2006, ΣτΕ 420/2005, και την υπ’ αριθμ. 64/2008 Γνωμοδότηση ΝΣΚ.
 [6] Ο ν. 3488/2006 καταργήθηκε
 και αντικαταστάθηκε με τον ν. 3896/2010 (έναρξη ισχύος στις 8/12/2010), που
 προσάρμοσε το ελληνικό δίκαιο στις διατάξεις της Οδηγίας 2006/54/ΕΚ..
 [7] Ο ν. 3488/2006 καταργήθηκε
 προσάρμοσε το ελληνικό δίκαιο στις διατάξεις της Οδηγίας 2006/54/ΕΚ.
 [8] Άρθρο 25 ν. 3896/2010, πρώην
 άρθρο 13 ν. 3488/2006
 [9] Ray, Gornick and Schmitt,
 “Who cares? Assessing generosity and gender equality in parental leave policy
 designs in 21 conutries”, Journal of European Social Policy 2010:20, 196.
 [10] Σύμφωνα με τη νέα οδηγία
 2010/18/ΕΕ, ένας τουλάχιστον μήνας πρέπει εφεξής να αναγνωρίζεται ως
 υποχρεωτικά αμεταβίβαστο δικαίωμα του κάθε γονέα


text:
6.900 Μόνιμες προσλήψεις – Σε ποιους τομείς θα γίνουν, Εκδόθηκε το ΦΕΚ για ΕΝΦΙΑ...
 ΕΠΙΔΟΜΑΤΑ 2 Αυγούστου 2019
 6.900 Μόνιμες προσλήψεις - Σε ποιους τομείς θα γίνουν, Εκδόθηκε το ΦΕΚ για ΕΝΦΙΑ και 120 Δόσεις, Αλλαγές στα τέλη κυκλοφορίας και στον κοκ Ζητείται...
 Επίδομα Παιδιού & ΚΕΑ – Τι υπόσχονται Μητσοτάκης και Τσίπρας, 5.000 άνεργοι σε προγράμματα...
 ΕΠΙΔΟΜΑΤΑ 28 Ιουνίου 2019
 Επίδομα Παιδιού & ΚΕΑ - Τι υπόσχονται Μητσοτάκης και Τσίπρας, 5.000 άνεργοι σε προγράμματα του ΟΑΕΔ Ζητείται έμπειρος Οδηγός Ε’ κατηγορίας – Χειριστής γερανού στην...
 Α21: Κλείνει η πλατφόρμα – Ποιοι θα πάρουν το επίδομα παιδιού
 ΕΠΙΔΟΜΑΤΑ 10 Σεπτεμβρίου 2019
 Α21: Κλείνει η πλατφόρμα - Ποιοι θα πάρουν το επίδομα παιδιού Στις 25 – 27 Σεπτεμβρίου θα καταβληθεί η τέταρτη δόση (δ’ δίμηνο) του επιδόματος...
 ΟΑΕΔ εποχικό επίδομα: Μέχρι τις 2 Δεκεμβρίου οι αιτήσεις – Πότε η επόμενη πληρωμή
 ΕΠΙΔΟΜΑΤΑ 10 Οκτωβρίου 2019
 Συνεχίζονται οι αιτήσεις για το εποχικό επίδομα του ΟΑΕΔ, για το οποίο οι ενδιαφερόμενοι μπορούν να υποβάλουν αίτηση έως και τις 2 Δεκεμβρίου του τρέχοντος έτους. Πριν τα...
 ΕΠΙΔΟΜΑΤΑ 16 Οκτωβρίου 2019
 Προνοιακά επιδόματα: Πότε θα καταβληθούν τα χρήματα στους δικαιούχους από τον ΟΠΕΚΑ. Παράλληλα, σας παρουσιάζουμε και την ημερομηνίες πληρωμής των επιδομάτων στεγαστικής συνδρομής και...
 Επίδομα θέρμανσης: Όλα τα μυστικά για την πληρωμή – Το «τρικ» για να πληρωθείτε...
 ΕΠΙΔΟΜΑΤΑ 22 Οκτωβρίου 2019
 Σε λίγες μέρες αναμένεται να εκδοθεί η υπουργική απόφαση που θα καθορίζει τα κριτήρια για το νέο επίδομα θέρμανσης. Σύμφωνα με πληροφορίες βρίσκεται στο...
 ΕΠΙΔΟΜΑΤΑ 11 Νοεμβρίου 2019
 Σχεδόν 873.000 ευρώ πλήρωσε ο Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (ΟΠΕΚΕΠΕ). Πιο συγκεκριμένα, ο οργανισμός από τις 05/11/2019 έως τις 07/11/2019,...
 Τα τελευταία νέα για το κοινωνικό μέρισμα, Χριστουγεννιάτικος μποναμάς – Τα ποσά, Επίδομα παιδιού...
 ΕΠΙΔΟΜΑΤΑ 12 Νοεμβρίου 2019
 Τα τελευταία νέα για το κοινωνικό μέρισμα, Χριστουγεννιάτικος μποναμάς - Τα ποσά, Επίδομα παιδιού - Τα χρήματα της Ε' δόσης Μηταράκης: Εντός του πρώτου τριμήνου...
 Επίδομα ανεργίας ΟΑΕΔ – Οι προϋποθέσεις για να το πάρετε, Πότε θα πληρωθούν επίδομα...
 ΕΠΙΔΟΜΑΤΑ 18 Νοεμβρίου 2019
 Επίδομα ανεργίας ΟΑΕΔ - Οι προϋποθέσεις για να το πάρετε, Πότε θα πληρωθούν επίδομα ενοικίου, παιδιού, ΚΕΑ και συντάξεις Επίδομα πετρελαίου θέρμανσης 2019 – 2020:...
 ΕΠΙΔΟΜΑΤΑ 21 Νοεμβρίου 2019
 ΕΠΙΔΟΜΑΤΑ 10 Ιανουαρίου 2020
 Επίδομα παιδιού: Στο τέλος αυτού του μήνα εκτιμά το υπουργείο Εργασίας και Κοινωνικών Υποθέσεων ότι θα γίνει εμβόλιμη πληρωμή για την καταβολή του επιδόματος...
 ΕΠΙΔΟΜΑΤΑ 31 Ιανουαρίου 2020
 Το ergasiatora.gr σας παρουσιάζει όλα τα επιδόματα που παρέχει ο ΟΑΕΔ σε ανέργους. Παρακάτω δείτε την λίστα αναλυτικά. Διεκδικείστε, άμεσα, οικονομική ενίσχυση από τον ΟΑΕΔ. Ποια είναι τα...
 Ποια επιδόματα και συντάξεις πληρώνονται αυτές τις μέρες – Προσλήψεις σε δήμους, Οργανισμούς και...
 ΕΠΙΔΟΜΑΤΑ 27 Φεβρουαρίου 2020
 Ποια επιδόματα και συντάξεις πληρώνονται αυτές τις μέρες - Προσλήψεις σε δήμους, Οργανισμούς και ΕΑΒ ΑΣΕΠ: Βγήκαν τα οριστικά αποτελέσματα της προκήρυξης 10Κ/2018 Προσλήψεις 5 ατόμων...
 ΟΠΕΚΑ: Πήρε υπογραφή η πληρωμή για το επίδομα ομογενών
 ΕΠΙΔΟΜΑΤΑ 10 Απριλίου 2020
 Η δαπάνη ύψους 310.000 ευρώ εγκρίθηκε σε βάρος των πιστώσεων του προϋπολογισμού εξόδων του Υπουργείου Εργασίας, προκειμένου να χρηματοδοτηθεί ο ΟΠΕΚΑ για


text:
την κάλυψη...
 ΟΑΕΔ: Ξεκίνησαν οι πληρωμές για τα 400 ευρώ σε μακροχρόνια ανέργους
 ΕΠΙΔΟΜΑΤΑ 24 Απριλίου 2020
 Ξεκίνησε ο ΟΑΕΔ τις πληρωμές για τους 168.000 μακροχρόνια ανέργους που έχουν μπει στην πλατφόρμα https://www.gov.gr/ipiresies/ergasia-kai-asphalise/anergia και έχουν συμπληρώσει ή επιβεβαιώσει τα στοιχεία τους για την καταβολή των...
 Δεκαπέντε μέτρα και πρωτοβουλίες έλαβε ο ΟΑΕΔ προκειμένου να διασφαλίσει την παράταση της καταβολής επιδομάτων αλλά και προγραμμάτων. Επίσης ο ΟΑΕΔ εξασφάλισε για τους ανέργους μια σειρά από...
 Επίδομα 800 ευρώ: Νέοι δικαιούχοι – Ποιοι θα το πάρουν
 ΕΠΙΔΟΜΑΤΑ 18 Μαΐου 2020


text:
Διοικητική Οργάνωση ΟΑΕΔ
 Οργανισμός / Διοικητική Οργάνωση ΟΑΕΔ
 Το Δ.Σ. στηρίζεται στην αρχή της τριμερούς εκπροσώπησης, καθώς, εκτός από κρατικά όργανα, συμμετέχουν ενώσεις εργοδοτών και εργαζομένων σε υψηλό επίπεδο, που εκπροσωπούν τους κοινωνικούς εταίρους. Πρόεδρος του Διοικητικού Συμβουλίου ορίζεται ο Διοικητής του ΟΑΕΔ, που είναι το ανώτατο διοικητικό όργανο του Οργανισμού και το εκτελεστικό όργανο των σχετικών Νόμων, Κανονισμών και Αποφάσεων. Το Διοικητικό Συμβούλιο αποφασίζει για κάθε θέμα που δεν ανήκει στην αρμοδιότητα του Διοικητή. Ο Διοικητής έχει τη δυνατότητα να προβαίνει σε παράλληλη εκχώρηση αρμοδιοτήτων του στους δύο Αντιπροέδρους του Δ.Σ..
 Οι Υπηρεσίες του Οργανισμού διακρίνονται στην Κεντρική Υπηρεσία (Διοίκηση), τις επτά Περιφερειακές Διευθύνσεις, στο δίκτυο των Κέντρα Προώθησης της Απασχόλησης (ΚΠΑ2), καθώς και στις εκπαιδευτικές μονάδες (ΕΠΑΣ, ΙΕΚ και ΚΕΚ). Επίσης, μετά την κατάργηση του Οργανισμού Εργατικής Εστίας (ν. 4046/12), περιήλθε στην αρμοδιότητα του ΟΑΕΔ η λειτουργία των Βρεφονηπιακών Σταθμών του τέως Οργανισμού.
 Εκτελεστικά όργανα των αποφάσεων που λαμβάνονται από τη Διοίκηση του Οργανισμού είναι οι Περιφερειακές Διευθύνσεις, τα ΚΠΑ2 του Οργανισμού, και οι εκπαιδευτικές μονάδες (ΕΠΑΣ, ΙΕΚ και ΚΕΚ).
 Tο Γενικό Οργανόγραμμα όλου του Οργανισμού θα το βρειτε εδώ.
 Οι Περιφερειακές Διευθύνσεις είναι οι εξής: 1) Αττικής και Νήσων, 2) Ανατολικής Μακεδονίας και Θράκης, 3) Μακεδονίας, 4) Θεσσαλίας, 5) Ηπείρου, 6) Πελοποννήσου, 7) Κρήτης.
 Οι Περιφερειακές Διευθύνσεις εποπτεύουν τη λειτουργία των υπηρεσιακών μονάδων που ανήκουν στο πεδίο αρμοδιότητας της κάθε μίας.
 Οι υπηρεσίες απασχόλησης και οι υπηρεσίας ασφάλισης που διατηρούσε ο ΟΑΕΔ κατά τόπους συνενώθηκαν στα Κέντρα Προώθησης της Απασχόλησης (ΚΠΑ2), ώστε να μετεξελιχθούν σε υπηρεσίες μίας στάσης (one-stop shops). Τα Κ.Π.Α.2 αποτελούν μια οργανωτική καινοτομία, με την οποία αναβαθμίζεται η εξυπηρέτηση του ανέργου και της επιχείρησης, με την προσφορά υπηρεσιών για την προώθηση στην απασχόληση και για την ασφάλισης, σε ενιαία σημεία εξυπηρέτησης μιας στάσης.
 4. ΜΟΝΑΔΕΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ (ΕΠΑΣ ΜΑΘΗΤΕΙΑΣ-ΙΕΚ ΟΑΕΔ-ΚΕΚ ΟΑΕΔ)
 Ο ΟΑΕΔ εφαρμόζει το σύστημα της Μαθητείας για την επαγγελματική εκπαίδευση μαθητών στις διάφορες Επαγγελματικές Σχολές (ΕΠΑ.Σ.) της χώρας, που συνδυάζει την επαγγελματική εκπαίδευση στην τάξη και την αμειβόμενη πρακτική άσκηση σε επιχειρήσεις.
 Για περισσότερες πληροφορίες συνδεθείτε εδώ με το Portal της Μαθητείας.
 Για περισσότερες πληροφορίες σχετικά με τη φοίτηση στα ΙΕΚ του ΟΑΕΔ πατήστε εδώ.


text:
- Προκυρήξεις
 ΔΙΠΛΑ ΜΑΣ: Προκυρήξεις
 Εμφάνιση αναρτήσεων με ετικέτα Προκυρήξεις. Εμφάνιση όλων των αναρτήσεων
 Πάτρα: 22 θέσεις διαφόρων ειδικοτήτων στο δήμο Στη πρόσληψη έκτακτου προσωπικού θα προχωρήσει ο δήμος Πατρέων. Ειδικότερα, ο φορέας ανακοίνωσε τη πρόσληψη είκοσι δύο (22) εποχικών υπαλλήλων και συγκεκριμένα: Δύο (2) άτομα ΔΕ Οδηγοί Αυτοκινήτων (Βυτιοφόρα – μικρά Πυροσβεστικά 4Χ4), ένα (1) άτομο ΔΕ Χειριστής Μηχ/των Έργων [εκσκαφέα-φορτωτή (JCB)], ένα (1) άτομο ΔΕ Χειριστής Μηχ/των Έργων(Γκρέιντερ), δέκα (10) άτομα ΔΕ Τεχνίτες (Δενδροκηπουρών), Δύο (2) άτομα ΔΕ Οδηγοί Αυτο- κινήτων, τρία (3) άτομα ΔΕ Χειριστών Μηχ/των Έργων (Γεωργικού Ελκυστήρα-Τρακτέρ), ένα (1) άτομο ΔΕ Τεχνίτης (Μηχανοτεχνίτης Αυτοκινήτων) και δύο (2) άτομα ΥΕ Εργάτες Πυρασφάλειας, για την αντιμετώπιση της κατεπείγουσας εποχικής ανάγκης της Πολιτικής Προστασίας κατά την αντιπυρική περίοδο & Πυροπροστασία του διευρυμένου Δήμου Πατρέων. Η περίοδος υποβολής αιτήσεων ολοκληρώνεται στις 20 Ιουνίου 2017. Πληροφορίες:2613 610223-4, 2613 610235, 2613 610 291Πηγή: http://dimosio.gr/
 Δημόσιο: “Πρεμιέρα” αιτήσεων για 203 μόνιμες θέσεις Αύριο, αρχίζει η διαδικασία υποβολής αιτήσεων για την προκήρυξη 6Κ/2017 (ΦΕΚ 17/19-5-2017 τ. Προκηρύξεων ΑΣΕΠ) που αφορά στη κάλυψη με σειρά προτεραιότητας 203 θέσεων μονίμου προσωπικού και προσωπικού με σχέση εργασίας Ιδιωτικού Δικαίου Αορίστου Χρόνου Πανεπιστημιακής, Τεχνολογικής και Δευτεροβάθμιας Εκπαίδευσης στην Υπηρεσία Ασύλου (Υπουργείο Μεταναστευτικής Πολιτικής). Απο το σύνολο των θέσεων οι 133 είναι κατηγορίας Πανεπιστημιακής Εκπαίδευσης, οι 14 Τεχνολογικής και οι 56 Δευτεροβάθμιας. Η προκήρυξη (6Κ/2017) έχει καταχωρηθεί στην ιστοσελίδα του ΑΣΕΠ (www.asep.gr) και διατίθεται δωρεάν από το Εθνικό Τυπογραφείο (Καποδιστρίου 34, Αθήνα) και από το Γραφείο Εξυπηρέτησης Πολιτών του ΑΣΕΠ (Πουλίου 6, Αθήνα). Οι υποψήφιοι πρέπει να συμπληρώσουν και να υποβάλουν ηλεκτρονική αίτηση συμμετοχής στο ΑΣΕΠ, αποκλειστικά μέσω του διαδικτυακού τόπου του, ακολουθώντας τις οδηγίες που παρέχονται στην προκήρυξη (Παράρτημα ΣΤ’). Η προθεσμία υποβολής των ηλεκτρονικών αιτήσεων συμμετοχής στη διαδικασία λήγει την Παρασκευή 30 Ιουνίου 2017, στις 14:00. Η υπογεγραμμένη εκτυπωμένη μορφή της ηλεκτρονικής αίτησης με τα απαιτούμενα κατά περίπτωση δικαιολογητικά υποβάλλονται στο ΑΣΕΠ ταχυδρομικά με συστημένη επιστολή στη διεύθυνση: ΑΣΕΠ Αίτηση για την Προκήρυξη 6Κ/2017 ΤΘ 14308 Αθήνα ΤΚ 11510, αναγράφοντας στον φάκελο την κατηγορία ΠΕ ή ΤΕ ή ΔΕ, θέσεις της οποίας διεκδικούν. Η προθεσμία αποστολής της υπογεγραμμένης εκτυπωμένης μορφής της ηλεκτρονικής αίτησης με τα απαιτούμενα, κατά περίπτωση, δικαιολογητικά λήγει με την πάροδο της Τρίτης 4 Ιουλίου 2017.
 Πηγή: http://dimosio.gr/
 Δειτε ΕΔΩ αναλυτικά τη προκήρυξη http://dimosio.gr/wp-content/uploads/2017/06/6KPROKIRIKSI.pdf
 Αιτήσεις για 142 θέσεις στις Οδικές Συγκοινωνίες (ΟΣΥ) Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά 142 ατόμων για την αντιμετώπιση απρόβλεπτων και επειγουσών περιστάσεων της Ο.ΣΥ Α.Ε που εδρεύει στον Νομό Αττικής ανακοίνωσε η Ο.ΣΥ. Α.Ε. Ειδικότερα, οι θέσεις θα καλυφθούν από: 142 Καθαριστές/στριες Οι υποψήφιοι πρέπει να είναι ηλικίας από 18 έως 65 ετών. ΚΡΙΤΗΡΙΑ ΚΑΙ ΒΑΘΜΟΛΟΓΗΣΗ ΑΥΤΩΝ Η σειρά κατάταξης μεταξύ των υποψηφίων καθορίζεται με βάση τα ακόλουθα κριτήρια: ΧΡΟΝΟΣ ΑΝΕΡΓΙΑΣ (από 4 έως 6 μήνες) ΠΟΛΥΤΕΚΝΟΣ Ή ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ ΤΡΙΤΕΚΝΟΣ Ή ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ ΑΝΗΛΙΚΑ ΤΕΚΝΑ (από 1 έως 3) ΓΟΝΕΑΣ Ή ΤΕΚΝΟ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ ΒΑΘΜΟΣ ΒΑΣΙΚΟΥ ΤΙΤΛΟΥ [Δεν βαθμολογείται όταν απαιτείται τίτλοςΥπογρεωτικής Εκπαίδευσης (ΥΕ)] ΕΜΠΕΙΡΙΑ [συνολικός γρόνος απασγόλησης έως 240 μήνες] Κτηθείσα σε κτίρια ή Υπηρεσίες του ΔΗΜΟΣΙΟΥ ΤΟΜΕΑ (έως 120 μήνες)


text:
Στον ΙΔΙΩΤΙΚΟ ΤΟΜΕΑ (έως 120 μήνες) ΑΝΑΠΗΡΙΑ ΥΠΟΨΗΦΙΟΥ ΜΕ ΠΟΣΟΣΤΟ ΤΟΥΛΑΧΙΣΤΟΝ 50% ΑΝΑΠΗΡΙΑ ΓΟΝΕΑ, ΤΕΚΝΟΥ, ΑΔΕΛΦΟΥ Ή ΣΥΖΥΓΟΥ Υποβολή αιτήσεων συμμετοχής Οι ενδιαφερόμενοι καλούνται να συμπληρώσουν την αίτηση με κωδικό εντυπο ασεπ ΣΟΧ.6 και να την υποβάλουν, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αργή, είτε ταχυδρομικά με συστημένη επιστολή, στα γραφεία της υπηρεσίας μας στην ακόλουθη διεύθυνση: Παρνασσού 6, Αγ. Ι. Ρέντης, Τ.Κ. 18233 απευθύνοντάς την στη Δ/νση Ανθρώπινου Δυναμικού, (τηλ. επικοινωνίας: 210-4270796). Στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων. Η προθεσμία υποβολής των αιτήσεων είναι δέκα (10) ημέρες (υπολογιζόμενες ημερολογιακά) και αργίζει από την επόμενη ημέρα της τελευταίας δημοσίευσης της παρούσας σε τοπικές εφημερίδες ή της ανάρτησής της να γίνει στο κατάστημα της υπηρεσίας μας καθώς και στο γώρο των ανακοινώσεων του δημοτικού καταστήματος του Δήμου Νίκαιας – Αγίου Ιωάννη Ρέντη, στον οποίο εδρεύει υπηρεσία, εφόσον η ανάρτηση είναι τυγόν μεταγενέστερη της δημοσίευσης στις εφημερίδες. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία) ή μη εργάσιμη, τότε η λήξη της προθεσμίας μετατίθεται την επόμενη εργάσιμη ημέραΠηγή: http://dimosio.gr
 Προκήρυξη για 23 θέσεις στην Ευρωπαϊκή Επιτροπή Ανακοίνωση για τη κάλυψη 23 θέσεων Εθνικών Εμπειρογνωμόνων στην Ευρωπαϊκή Επιτροπή εξέδωσε η Μόνιμη Ελληνική Αντιπροσωπεία στην Ευρωπαϊκή Ένωση. Οι θέσεις θα καλυφθούν με απόσπαση και η περίοδος υποβολής αιτήσεων ι τον Ιούνιο 2017.
 Όσον αφορά στην 26η Ιουνίου 2017, προκηρύσσονται οι παρακάτω θέσεις: Μία θέση στη Γενική Διεύθυνση Δράση για το Κλίμα (CLIMA.C.2) Μία θέση στη Γενική Διεύθυνση Δράση για το Κλίμα (CLIMA.C.4.1) Μία θέση στη Γενική Διεύθυνση Δράση για το Κλίμα (CLIMA.C.4.2) Μία θέση στη Γενική Διεύθυνση Επικοινωνιακών Δικτύων, Περιεχομένου και Τεχνολογιών (CNECT.F.2) Μία θέση στη Γενική Διεύθυνση Ανταγωνισμού (COMP.G.2) Μία θέση στη Γενική Διεύθυνση Διεθνούς Συνεργασίας και Ανάπτυξης (DEVCO.B.4)(cost free/χωρίς αποζημίωση από Ε.Ε) Μία θέση στη Γενική Διεύθυνση Διεθνούς Συνεργασίας και Ανάπτυξης (DEVCO.C.4)(cost free/χωρίς αποζημίωση από Ε.Ε) Μία θέση στη Γενική Διεύθυνση Απασχόλησης, Κοινωνικών Υποθέσεων και Ένταξης (EMPL.Β.1) Μία θέση στη Γενική Διεύθυνση Περιβάλλοντος (ENV.C.2) (cost free, χωρίς αποζημίωση από Ε.Ε.) Μία θέση στη Γενική Διεύθυνση Δικαιοσύνης και Καταναλωτών (JUST.E.3) Μία θέση στη Γενική Διεύθυνση Έρευνας και Καινοτομίας (RTD.A.3.2) Μία θέση στη Γενική Διεύθυνση Έρευνας και Καινοτομίας (RTD.A.6) Μία θέση στη Γενική Διεύθυνση Φορολογίας και Τελωνειακής Ένωσης (TAXUD.A.4) Οι ενδιαφερόμενοι, οφείλουν να υποβάλουν την αίτησή τους αποκλειστικά μέσω των Μονίμων Αντιπροσωπειών των κρατών-μελών, βάσει του ειδικού εντύπου (European CV). Η Επιτροπή ή το Συμβούλιο καταβάλλει στους Εθνικούς Εμπειρογνώμονες ημερήσια αποζημίωση και καλύπτει έκτακτες ανάγκες ιατροφαρμακευτικής περίθαλψης, εφόσον αυτές προκύψουν κατά το διάστημα της απόσπασης. Οι προκηρύξεις για τις θέσεις των Εθνικών Εμπειρογνωμόνων, στις οποίες προσδιορίζονται τόσο τα καθήκοντα, όσο και τα προσόντα που πρέπει να διαθέτουν οι ενδιαφερόμενοι δημοσιεύονται και στην ηλεκτρονική σελίδα του Υπουργείου Διοικητικής Ανασυγκρότησης www.minadmin.gov.gr στην ενότητα Προκηρύξεις / Προσωπικό / Αποσπάσεις.Πηγή: http://dimosio.gr/prokiryxi-gia-23-thesis-stin-evropaiki-epitropi/
 Πράσινο φως για την πρόσληψη 3.494 ανέργων


text:
άναψε με απόφαση του υπουργείου Οικονομίας και Ανάπτυξης. Πρόκειται για τον δεύτερο κύκλο του προγράμματος κοινωφελούς εργασίας μέσω του οποίου θα καλυφθούν ανάγκες σε 17 δήμους που παρουσιάζουν υψηλά ποσοστά μακροχρόνιας ανεργίας. Πρόκειται για τους Δήμους Περάματος, Αμπελοκήπων – Μενεμένης, Αργους – Μυκηνών, Θερμαϊκού, Καλαμαριάς, Αρτας, Παύλου Μελά, Σαλαμίνας, Αγίων Αναργύρων – Καματερού, Φυλής, Παιονίας, Ασπροπύργου, Κορδελιού – Ευόσμου, Σιντικής, Αγρινίου, Κορίνθου και Κερατσινίου – Δραπετσώνας.Το πρόγραμμα έχει διττό στόχο, αφενός την άμεση αντιμετώπιση της ανεργίας πληθυσμιακών ομάδων που πλήττονται εξαιτίας της οικονομικής κρίσης και της μακράς ύφεσης που υφίσταται η ελληνική οικονομία, σε περιοχές που πλήττονται περισσότερο από την ανεργία και αφετέρου την αναβάθμιση των προσόντων των συμμετεχόντων, ώστε να διευκολυνθούν στην επανένταξή τους στην αγορά εργασίας. Πρόκειται για πρόγραμμα οκτάμηνης διάρκειας.Οι άνεργοι που θα συμμετέχουν σε αυτά θα απασχοληθούν στην υλοποίηση έργων τα οποία θα αφορούν τη βελτίωση της καθημερινής ζωής των κατοίκων των τοπικών κοινωνιών.Προκειμένου να επιτευχθεί ο στόχος της διευκόλυνσης της επανένταξης των ανέργων στην αγορά εργασίας προβλέπονται δράσεις ενεργοποίησης των ωφελουμένων, όπως συμβουλευ- τική, κατάρτιση κ.λπ. Αναφορικά με τη συμβουλευτική, στα ΚΠΑ2 του ΟΑΕΔ θα προσφέρονται δύο υποχρεωτικές συνεδρίες στους ωφελουμένους, κατά την είσοδο και την έξοδό τους στην πράξη χωρίς κόστος, με όρους που θα εξειδικεύονται στην προκήρυξη του ΟΑΕΔ. Οι ωφελούμενοι απαιτείται να είναι εγγεγραμμένοι άνεργοι στα μητρώα ανέργων του ΟΑΕΔ και πρέπει να ανήκουν σε μία τουλάχιστον από τις παρακάτω κατηγορίες:
 ΟΑΕΔ: Τα 13 δικαιώματα των εγγεγραμμένων ανέργων
 Τα δεκατρία δικαιώματα όσων εγγεγραμμένων ανέργων στον ΟΑΕΔ υπενθύμισε η διοικήτρια του οργανισμού με άρθρο της στο ΑΠΕ-ΜΠΕ.Συγκεκριμένα, τα δικαιώματα αυτά είναι:– μοριοδότηση σε προκηρύξεις πρόσληψης προσωπικού μέσω ΑΣΕΠ στο δημόσιο τομέα,– πρόσβαση σε προγράμματα απασχόλησης– συμμετοχή σε προγράμματα κοινωνικού τουρισμού και παιδικών κατασκηνώσεων,– παροχές ασθένειας σε είδος (υπό προϋποθέσεις),– συμμετοχή σε πρόγραμμα προαιρετικής ασφάλισης όταν είναι πλησίον της σύνταξης, προκειμένου να θεμελιώσει δικαίωμα σύνταξης– ένταξη στο κοινωνικό τιμολόγιο της ΔΕΗ,– μείωση φόρου ή φοροαπαλλαγές (π.χ. ΕΝΦΙΑ),– ένταξη σε ευνοϊκές ρυθμίσεις που αφορούν δάνεια, οφειλές κ.λπ.,– δωρεάν μετακίνηση σε Μέσα Μαζικής Μεταφοράς (ΟΑΣΑ),– επίδομα θέρμανσης,– δωρεάν παροχές δήμων (δημοτικά κολυμβητήρια, δημοτικά θέατρα κ.λπ.),– προσφορές επιχειρήσεων του ιδιωτικού τομέα (π.χ. εισιτήριο σε κινηματογράφους, θέατρα).
 Εκδόθηκε η 6Κ/2017 Προκήρυξη του ΑΣΕΠ (ΦΕΚ 17/19-5-2017 τ. Προκηρύξεων ΑΣΕΠ) που αφορά στην πλήρωση με σειρά προτεραιότητας διακοσίων τριών (203) θέσεων μονίμου προσωπικού και προσωπικού με σχέση εργασίας Ιδιωτικού Δικαίου Αορίστου Χρόνου Πανεπιστημιακής, Τεχνολογικής και Δευτεροβάθμιας Εκπαίδευσης στην Υπηρεσία Ασύλου (Υπουργείο Μεταναστευτικής Πολιτικής).Το ΦΕΚ της προκήρυξης έχει καταχωριστεί στην ιστοσελίδα του ΑΣΕΠ (www.asep.gr) και διατίθεται δωρεάν από το Εθνικό Τυπογραφείο (Καποδιστρίου 34, Αθήνα) και από το Γραφείο Εξυπηρέτησης Πολιτών του ΑΣΕΠ (Πουλίου 6, Αθήνα).Οι υποψήφιοι πρέπει να συμπληρώσουν και να υποβάλουν ηλεκτρονική αίτηση συμμετοχής στο ΑΣΕΠ, αποκλειστικά μέσω του διαδικτυακού του τόπου (www.asep.gr), ακολουθώντας τις οδηγίες που παρέχονται στην Προκήρυξη (Παράρτημα ΣΤ ́).Η προθεσμία υποβολής των ηλεκτρονικών αιτήσεων συμμετοχής στη διαδικασία αρχίζει στις 15 Ιουνίου 2017 ημέρα Πέμπτη και λήγει στις 30 Ιουνίου 2017, ημέρα Παρασκευή και ώρα 14:00.Η υπογεγραμμένη εκτυπωμένη μορφή της ηλεκτρονικής αίτησης με τα απαιτούμενα κατά περίπτωση δικαιολογητικά υποβάλλονται στο ΑΣΕΠ ταχυδρομικά με συστημένη επιστολή στη διεύθυνση:Α.Σ.Ε.Π.Αίτηση


text:
για την Προκήρυξη 6Κ/2017Τ.Θ. 14308Αθήνα Τ.Κ. 11510αναγράφοντας στο φάκελο την κατηγορία Π.Ε. ή Τ.Ε. ή Δ.Ε. της οποίας θέσεις διεκδικούν.Η προθεσμία αποστολής της υπογεγραμμένης εκτυπωμένης μορφής της ηλεκτρονικής αίτησης με τα απαιτούμενα, κατά περίπτωση, δικαιολογητικά λήγει με την πάροδο της 4ης Ιουλίου 2017, ημέρας Τρίτης.
 Ξεκινούν οι αιτήσεις για την ένταξη στο Κοινωνικό Παντοπωλείο στην Θεσσαλονίκη
 Από την Δευτέρα 29 Μαΐου έως την Παρασκευή 9 Ιουνίου 2017 θα γίνονται δεκτές οι αιτήσεις για την ένταξη κατοίκων του Δήμου Θεσσαλονίκης στο Κοινωνικό Παντοπωλείο, για τη χρονική περίοδο από την 1η Ιουλίου 2017 έως τις 30 Ιουνίου 2018.
 Η κατάθεση των αιτήσεων θα πραγματοποιείται από Δευτέρα έως Παρασκευή, στο χώρο του Κοινωνικού Παντοπωλείου (Μοναστηρίου 53-55/5ος όροφος), από τις 09.00 έως τις 12.00.
 Συγκεκριμένα, από το Κοινωνικό Παντοπωλείο, θα διανέμονται ανά εξάμηνο, σε 150 οικογένειες, τρόφιμα και είδη παντοπωλείου, ατομικής υγιεινής, ένδυσης και υπόδησης, ψυχαγωγίας (βιβλία, cd-dvd), καθώς και παιχνίδια.
 Ως οικονομικό έτος αναφοράς των κριτηρίων επιλογής των ωφελουμένων ορίζεται το 2017, λαμβάνονται δηλαδή υπόψη οι φετινές φορολογικές δηλώσεις που αφορούν στη χρήση του 2016.
 Οι ημερομηνίες υποβολής των ενστάσεων
 Αναρτήθηκαν σήμερα, 18.05.2017, τα προσωρινά Μητρώα Δικαιούχων και Παρόχων και οι προσωρινοί Πίνακες Αποκλειομένων στο πλαίσιο του Προγράμματος Διαμονής Παιδιών σε Παιδικές Κατασκηνώσεις έτους 2017.Οι Δικαιούχοι και οι Πάροχοι που κατέθεσαν ηλεκτρονική αίτηση συμμετοχής έχουν δικαίωμα υποβολής ένστασης κατά των αποτελεσμάτων των προσωρινών Μητρώων και Πινάκων από την 19.05.2017 μέχρι την 23.05.2017 και ώρα 23:59.Η ένσταση υποβάλλεται αποκλειστικά με ηλεκτρονικό τρόπο από τη διαδικτυακή πύλη του ΟΑΕΔ (www.oaed.gr).Δικαιολογητικά που συνοδεύουν την ένσταση των δικαιούχων είτε σαρώνονται και συνυποβάλλονται με αυτήν ηλεκτρονικά, είτε κατατίθενται στην αρμόδια Υπηρεσία του ΟΑΕΔ μέχρι την 24.05.2017 και ώρα 14:00.Δικαιολογητικά που συνοδεύουν την ένσταση των παρόχων, σαρώνονται και συνυποβάλλονται με την αίτηση αποκλειστικά με ηλεκτρονικό τρόπο μέχρι την καταληκτική ημερομηνία υποβολής ενστάσεων.
 Εκδόθηκαν την Παρασκευή 12 Μαΐου από το ΚΕΕΛΠΝΟ, οι προσωρινοί πίνακες των επιτυχόντων του συμπληρωματικού διαγωνισμού για τη στελέχωση των Μονάδων Εντατικής Θεραπείας (ΜΕΘ) και των Μονάδων Εντατικής Νοσηλείας Νεογνών (ΜΕΝΝ), με ιατρικό και νοσηλευτικό προσωπικό.Ο αριθμός κλινών που αναμένεται να τεθούν σε λειτουργία με την πρόσληψη των επιτυχόντων του διαγωνισμού, ανέρχεται στις 50.Από τους προσωρινούς πίνακες καλύπτονται 14 θέσεις ιατρικού προσωπικού και 154 θέσεις νοσηλευτικού προσωπικού, οι οποίες έρχονται να προστεθούν στις 58 και 215 θέσεις ιατρικού και νοσηλευτικού αντίστοιχα προσωπικού που καλύφθηκαν με τον αρχικό διαγωνισμό και διορίστηκαν τον Αύγουστο του 2016.Η προθεσμία υποβολής ενστάσεων λήγει στις 22/05/2017.Οι προσωρινοί πίνακες έχουν αναρτηθεί στην ιστοσελίδα του ΚΕΕΛΠΝΟ
 ( ergasioulis.eu )
 Μπαράζ προσλήψεων ετοιμάζεται μέσα στους επόμενους για μόνιμο και για εποχικό προσωπικό.Σύμφωνα με πληροφορίες του e-dimosio.gr με νέο προσωπικό θα ενισχυθούν δήμοι, περιφέρειες, υπουργεία, ακόμα και δημόσιες υπηρεσίες κοινής ωφελείας.Οσον αφορά το μόνιμο προσωπικό, αιτήσεις δέχεται το ΑΣΕΠ για τις προκηρύξεις 3Κ/2017 και 4Κ/2017για 48 και 70 θέσεις αντίστοιχα σε ΕΥΑΘ, Εθνικό Τυπογραφείο, Εθνική Αναλογιστική Αρχή (Ε.Α.Α.), Ελληνική Στατιστική Αρχή (ΕΛ.ΣΤΑΤ.) και στον Οργανισμό Σιδηροδρόμων Ελλάδος Α.Ε. (ΟΣΕ Α.Ε.).Αμέσως μετά θα ξεκινήσει η προθεσμία αιτήσεων για την 5Κ/2017 μέσω της οποία θα γίνουν 257προσλήψεις σε φορείς του υπουργείου Υγείας.Εν τω μεταξύ σε φάση επεξεργασίας βρίσκονται στο


text:
ΑΣΕΠ άλλες τέσσερις προκηρύξεις για μόνιμο προσωπικό. Πρόκειται για 300 θέσεις μηχανικών και τεχνικών στην ΕΥΑΔΠ, 135 διοικητικών και τεχνιτών στο υπουργείο Ναυτιλίας, 170 γραμματέων στο υπουργείο Δικαιοσύνης και 203 διαφόρων ειδικοτήτων στις υπηρεσίες ασύλου. Οι παραπάνω διαγωνισμοί αναμένεται να «τρέξουν» εντός του καλοκαιριού.Από το Σεπτέμβριο ακολουθούν άλλοι 5 διαγωνισμοί για 510 οδηγούς και διανομείς στα ΕΛΤΑ, 76 μηχανικούς στον ΑΔΜΗΕ, 260 χειριστές και εργάτες σε Δήμους και Περιφέρειες, 800 μηχανοδηγοί και ελεγκτές στον ΟΑΣΑ και 200 αρχαιοφύλακες για τη φύλαξη μουσείων και αρχαιολογικών χώρων.Παράλληλα έχει ανακοινωθεί η πρόσληψη 3.000 γιατρών στις Τοπικές Μονάδες Υγείας μέχρι τον Ιούνιο ενώ πριν από λίγες μέρες δόθηκε το «πράσινο φως» για 1.882 προσλήψεις κοινωφελούς εργασίας σε Δήμους και στα hotspots.Λόγω της αυξημένης ανάγκης για πρόσληψη εποχικού προσωπικού τους θερινούς μήνες, έχουν εγκριθεί και θα γίνουν περίπου 600 εποχικές προσλήψεις στις παιδικές κατασκηνώσεις, 500 προσλήψεις ναυαγοσωστών και προσωπικού πλαζ στις δημοτικές τουριστικές επιχειρήσεις και 2.000 περίπου προσλήψεις καθαριστών, οδηγών απορριμματοφόρου και χειριστών μηχανημάτων στους δήμους.Μέχρι το τέλος Μάϊου θα έχουν ολοκληρωθεί οι διαδικασίες πρόσληψης για 265 άτομα στα Κέντρα Υπηρεσίας και Υποδοχής Μεταναστών, 800 συμβασιούχων και ημερομίσθιων στο πρόγραμμα της δακοκτονίας ενώ άγνωστος παραμένει μέχρι και σήμερα ο αριθμός των πυροσβεστών καθώς και των εργατών πυροπροστασίας που θα προσληφθούν για την αντιπυρική περίοδο.
 Νέες Προσλήψεις αναμένονται στην υγεία μέσω ΑΣΕΠ
 Την πρόσληψη 3.000 επαγγελματιών υγείας, μέσω ΑΣΕΠ, με διετείς συμβάσεις εργασίας και με δυνατότητα διετούς παράτασης, προκειμένου να λειτουργήσει το σύστημα Πρωτοβάθμιας Φροντίδας Υγείας (ΠΦΥ), εξήγγειλε ο υπουργός Υγείας, Ανδρέας Ξάνθος.«Αποτελεί ισχυρή πολιτική βούληση» να προχωρήσουμε στην αλλαγή για την ΠΦΥ, η οποία καλύπτει ένα διαχρονικό έλλειμμα, ανέφερε σήμερα σε συνέντευξη Τύπου ο κ. Ξανθός, όπου μαζί με τον αναπληρωτή γενικό γραμματέα, Σταμάτη Βαρδαρό, παρουσίασαν το πλαίσιο λειτουργίας της ΠΦΥ, όπως περιγράφεται στο σχετικό νομοσχέδιο, που θα τεθεί σε δημόσια διαβούλευση μέχρι αύριο.Το υπουργείο ανακοίνωσε ότι καταργείται και το ΠΕΔΥ (Πρωτοβάθμιο Εθνικό Δίκτυο Υγείας) και όλες οι δομές θα βρίσκονται υπό την ομπρέλα του ΕΣΥ. Ο κ. Ξάνθος, τόνισε ότι συστατικό στοιχείο του νέου συστήματος (ΠΦΥ), θα είναι ο οικογενειακός γιατρός, που θα είναι γενικός γιατρός ή παθολόγος και παιδίατρος, με εξωστρεφή λογική και προσπάθεια παρέμβασης στην κοινότητα.Οπως είπες, κάθε Τοπική Μονάδα Υγείας (ΤΟΜΥ) θα διαθέτει οικογενειακό γιατρό, με πληθυσμό ευθύνης περίπου 2.000 ατόμων. Ο πολίτης θα πρέπει να εγγραφεί στην ΤΟΜΥ και ο οικογενειακός γιατρός θα είναι εκείνος που θα τον παραπέμπει, εάν χρειαστεί, σε εξειδικευμένο γιατρό και σε νοσοκομείο. Η παροχή υπηρεσιών θα είναι δωρεάν για όλους τους πολίτες, ακόμα και για τις κατ’ οίκον επισκέψεις των γιατρών.Σύμφωνα με τον κ. Βαρδαρό, μέχρι τον Ιούλιο θα αναπτυχθούν οι πρώτες 60 Τοπικές Μονάδες Υγείας (ΤΟΜΥ) και μέχρι το τέλος του έτους θα λειτουργήσουν και οι 239 που προβλέπει ο σχεδιασμός, σε 65 αστικά κέντρα, τα οποία έχουν επιλεγεί με κριτήρια κοινωνικά και οικονομικά.Το δίκτυο ανάπτυξης των ΤΟΜΥ θα καλύπτει περίπου το 30% του πληθυσμού, ενώ το υπόλοιπο 70% θα καλυφθεί με τις συμβάσεις που θα υπογράψει ο ΕΟΠΥΥ με ιδιώτες γιατρούς. Οι ΤΟΜΥ θα αποτελούν το πρώτο επίπεδο της ΠΦΥ και το δεύτερο


text:
θα αποτελούν τα Κέντρα Υγείας, ενώ όλες οι δομές θα διασυνδέονται με τα νοσοκομεία. Παράλληλα θα αξιοποιηθούν και οι γιατροί του ΠΕΔΥ και των Κέντρων Υγείας.Η πλήρης ανάπτυξη του συστήματος χρειάζεται χρόνο και αλλαγή κουλτούρας, είπε ο κ. Βαρδαρός. Βασική προϋπόθεση είναι η εκπαίδευση του πολίτη για την χρησιμότητα του οικογενειακού γιατρού, κάτι που εκτιμάται ότι σε ορίζοντα διετίας οι επισκέψεις στα νοσοκομεία θα μειωθούν κατά 5,5 εκ.Το ετήσιο κόστος λειτουργίας υπολογίζεται στα 80 εκατ. ευρώ (από κοινοτικά κονδύλια και εθνικούς πόρους) για το πρώτο στάδιο, ενώ στην πλήρη ανάπτυξη της ΠΦΥ, το κόστος θα είναι τριπλάσιο.Σχετικά άθρα μπορείτε να διαβάσετε στο .e-dimosio.gr
 ΑΣΕΠ: Προσωρινά αποτελέσματα της προκήρυξης 6Κ/2016 για 93 θέσεις στο ΕΚΑΒ
 Eκδόθηκαν και καταχωρίστηκαν στην ιστοσελίδα του ΑΣΕΠ (www.asep.gr) τα προσωρινά αποτελέσματα της Προκήρυξης 6Κ/2016 (ΦΕΚ 13/21-12-2016, Τεύχος Προκηρύξεων ΑΣΕΠ) για την πλήρωση, με σειρά προτεραιότητας, ενενήντα τριών (93) θέσεων τακτικού προσωπικού, κλάδου ΔΕ Πληρωμάτων Ασθενοφόρων, στο Εθνικό Κέντρο Άμεσης Βοήθειας (Ε.Κ.Α.Β.) του Υπουργείου Υγείας.Σύμφωνα με την υπ’ αριθ. 62/2004 απόφαση της Αρχής Προστασίας Δεδομένων Προσωπικού Χαρακτήρα, οι απορριπτέοι υποψήφιοι εμφανίζονται με το δωδεκαψήφιο γραμμωτό κώδικα οπτικής αναγνώσεως (barcode) σε συνδυασμό με τον αριθμό ταυτότητας.Η προθεσμία υποβολής ενστάσεων κατά των ανωτέρω προσωρινών πινάκων ορίζεται από 11 Απριλίου 2017 έως και την πάροδο της 20ης Απριλίου 2017, ημέρας Πέμπτης.
 ( ergasioulis.eu/ )
 Γνωρίζετε ότι τα περισσότερα Ταμεία Ασφάλισης στην Ελλάδα, επιδοτούν το 100% των εξόδων για Παιδική Κατασκήνωση των παιδιών των Ασφαλισμένων τους; Γιατί να αφήνετε αυτή την παροχή ...ανεκμετάλλευτη;;;Δείτε Κάποια από τα ασφαλιστικά ταμεία.ALPHA ΑΣΤΙΚΑ ΑΚΙΝΗΤΑ Α.Ε., CORAL A.E (ΟΜΙΛΟΣ), HSBC BANK A.E, FBB ΠΡΩΤΗ ΕΠΙΧΕΙΡΜ. ΤΡΑΠΕΖΑ Α.Ε., ΑΘΗΝΑΪΚΗ ΖΥΘΟΠΟΙΪΑ A.E, ΑΣΠΡΟΦΩΣ Α.Ε, ΓΕΝΙΚΟ ΕΠΙΤΕΛΕΙΟ ΑΕΡΟΠΟΡΙΑΣ, ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ, Δ.ΕΗ ΑΕ - Α.Δ.Μ.Η.Ε. Α.Ε- Δ.Ε.Δ.Δ.Η.Ε. Α.Ε , ΔΕΠΑ Α.Ε, ΔΕΣΦΑ Α.Ε, ΔΙΑΣ Α.Ε, ΔΙΚΗΓΟΡΟΙ ΚΟΡΙΝΘΙΑΣ, ΕΔΟΕΑΠ, ΕΘΝΙΚΗ ΕΠΙΤΡΟΠΗ ΤΗΛΕΠ/ΝΙΩΝ & ΤΑΧΥΔΡΟΜΕΙΩΝ, ΕΚΟ-ΑΒΕΕ, ΕΛΛΗΝΙΚΑ ΚΑΥΣΙΜΑ, ΕΛΛΗΝΙΚΑ ΠΕΤΡΕΛΑΙΑ Α.Ε, ΕΛΛΗΝΙΚΑ ΠΕΤΡΕΛΑΙΑ Α.Ε- ΠΡΟΓΡΑΜΜΑ ΠΑΜΕ ΚΑΤΑΣΚΗΝΩΣΗ, ΕΟΤ (ΕΛΛΗΝΙΚΟΣ ΟΡΓΑΝΙΣΜΟΣ ΤΟΥΡΙΣΜΟΥ)ΕΤΑΑ ΤΟΜΕΑΣ ΣΥΜΒΟΛΑΙΟΓΡΑΦΩΝ (ΠΡΩΗΝ ΤΑΣ), ΕΤΑΑ -ΤΟΜΕΑΣ ΔΙΚΑΣΤΙΚΩΝ ΕΠΙΜΕΛΗΤΩΝ, ΕΤΑΑ -ΤΟΜΕΑΣ ΔΙΚΗΓΟΡΩΝ ΑΘΗΝΩΝ, ΕΤΑΑ ΤΟΜΕΑΣ ΔΙΚΗΓΟΡΩΝ ΠΕΙΡΑΙΑ, ΕΤΑΑ ΤΣΑΥ, ΕΤΑΑ ΤΣΜΕΔΕ, ΕΤΑΠ ΜΜΕ ΤΑΙΣΥΤ, ΕΤΑΠ ΜΜΕ -ΤΑΤΤΑ, ΕΤΑΠ ΜΜΕ ΤΣΕΥΠ, ΕΤΒΑ -ΠΕΙΡΑΙΩΣ Α.Ε, ΕΥΔΑΠ Α.Ε, Η.ΔΙ.ΚΑ (ΠΡΩΗΝ ΚΗΥΚΥ), Ο.Α.Ε.Ε (ΠΕΡΙΛΑΜΒΑΝΕΙ ΥΠΑΛΛΗΛΟΥΣ ΠΡΩΗΝ ΤΕΒΕ , ΤΣΑ ΚΑΙ ΤΑΜΕΙΟ ΕΜΠΟΡΩΝ ), Ο.Α.Ε.Ε.-ΤΑΝΠΥ, ΟΓΑ - ΕΛΓΑ (ΥΠΑΛΛΗΛΟΙ ), Ο.Σ.Υ. ΑΕ (ΠΡΩΗΝ ΕΘΕΛ & ΗΛΠΑΠ), ΟΑΕΔ ΑΘΗΝΩΝ, ΟΛΜΕ, ΟΛΠ Α.Ε (ΟΡΓΑΝΙΣΜΟΣ ΛΙΜΕΝΑ ΠΕΙΡΑΙΑ ), ΟΡΚΩΤΟΙ ΛΟΓΙΣΤΕΣ, ΠΕΡ. ΥΠ. ΙΚΑ -ΕΤΑΜ ΠΑΤΡΑ (Ειδ.Λογ. ΤΑΞΥ) -ΑΙΤΗΣΕΙΣ ΑΠΌ ΟΛΗ ΤΗΝ ΕΛΛΑΔΑ, ΠΕΡ. ΥΠ. ΙΚΑ ΕΤΑΜ ΠΑΤΡΑΣ (Δ.Π.Α.Π. ΟΠΑΔ)-ΠΡΩΗΝ ΤΥΔΚΥ -ΑΙΤΗΣΕΙΣ ΑΠΌ ΟΛΗ ΤΗΝ ΕΛΛΑΔΑ, ΠΕΡ.ΥΠ. ΙΚΑ -ΕΤΑΜ ΠΑΤΡΑΣ ΥΠΑΛΛ. -ΑΙΤΗΣΕΙΣ ΑΠΌ ΟΛΗ ΤΗΝ ΕΛΛΑΔΑ, ΣΤΑΣΥ Α.Ε (ΑΤΤΙΚΟ ΜΕΤΡΟ ΛΕΙΤΟΥΡΓΙΑΣ - ΑΤΤΙΚΟ ΜΕΤΡΟ -ΤΡΑΜ Α.Ε ), ΣΥΛΛΟΓΟΣ ΥΠΑΛΛΗΛΩΝ ΒΟΥΛΗΣ, ΣΥΛΛΟΓΟΣ ΥΠΑΛΛΗΛΩΝ ΥΠΟΥΡΓΕΙΟΥ ΕΣΩΤΕΡΙΚΩΝ -ΤΑΜΕΙΟ ΑΛΛΗΛΟΒΟΗΘΕΙΑΣ ΥΠ/ΛΩΝ ΥΠΕΣΔΔΑ, Τ Α.Π.Ε.Π.Α, ΤΑΠΕΤ, ΤΑΠΙΤ -ΤΑΠΕΜ, ΤΑΥΤΕΚΩ -ΤΑΠΟΤΕ, ΤΑΥΤΕΚΩ ΤΟΜΕΑΣ ΑΣΦΑΛΙΣΕΩΣ ΑΣΘΕΝΕΙΑΣ ΠΡΟΣΩΠΙΚΟΥ ΤΡΑΠΕΖΩΝ ΠΙΣΕΩΣ ΚΛΠ.Μην ξεχνάτε επίσης οτι μπορείτε να βρείτε δωρεάν κατασκηνώσεις και μέσω του Κατασκηνωτικού Προγράμματος Ο.Α.Ε.Δ. που απευθύνεται σε άνεργους ή υπαλλήλους με οικογενειακό εισόδημα (είτε πρόκειται για άνεργο είτε για υπάλληλο) κάτω από 28000€, και παρέχει δωρεάν δεκαπενθήμερη κατασκηνωτική διαμονή.
 Για να δείτε τί προβλέπει ο ΟΑΕΔ για


text:
τις παιδικές κατασκηνώσεις 2017 πατήστε στον παρακάτω σύνδεσμο:
 Πρόγραμμα διαμονής παιδιών σε παιδικές κατασκηνώσεις 2017Ωστόσο αξίζει να σημειωθεί πως όλες οι κατασκηνώσεις που διαθέτουν επίσημη ιστοσελίδα, αναφέρουν τα ταμεία που δέχονται για δωρεάν κατασκήνωση καθώς και τις περιόδους διαμονής που δίνουν. Επομένως μια επίσκεψη ή μια επικοινωνία με την μονάδα κατασκήνωσης που επιθυμείτε θα σας βοηθήσει τόσο στο να επιλέξετε, όσο και στο να ξεκινήσετε την διαδικασία που πρέπει ώστε να υποβάλλετε την σχετική αίτηση!
 750 εποχικοί σε δήμους, ΔΕΚΟ και υπ. Πολιτισμού
 Στην πρόσληψη 750 εποχικά εργαζομένων προχωρούν δήμοι, ΔΕΚΟ και το υπουργείο Πολιτισμού με συμβάσεις ορισμένου χρόνου και μίσθωσης έργου διάρκειας από τρεις έως δώδεκα μήνες.
 Στην πλειονότητά τους, οι θέσεις -373 συνολικά- κατανέμονται στο υπουργείο Πολιτισμού, το οποίο συνεχίζει σταδιακά την έκδοση των προκηρύξεων για τους 1.314 φύλακες σε μουσεία και αρχαιολογικούς χώρους. Οι νέοι διαγωνισμοί αφορούν την Εφορεία Παλαιοανθρωπολογίας - Σπηλαιολογίας, τις ΕΦΑ Κέρκυρας, Ζακύνθου, Αργολίδας, Χίου, Ηρακλείου, Βοιωτίας, Δωδεκανήσου, Αχαΐας, Λάρισας, Ενάλιων Αρχαιοτήτων, Θεσσαλονίκης και Κυκλάδων, καθώς και τα Μουσεία Ασιατικής Τέχνης και Ελληνικής Λαϊκής Τέχνης και Μουσικών Οργάνων.Διακόσιες είκοσι προσλήψεις ετοιμάζει η ΕΥΔΑΠ, το Διοικητικό Συμβούλιο της οποίας αποφάσισε ήδη τη σύσταση επιτροπής για την αξιολόγηση των αιτήσεων. Η προκήρυξη θα αφορά υποψηφίους πέντε ειδικοτήτων ως εξής: ΔΕ Καταμετρητών (50 θέσεις), ΔΕ Ηλεκτροτεχνιτών (16), ΔΕ Μηχανοτεχνιτών (οκτώ), ΔΕ Οδηγών (42), και ΥΕ Εργατών (104 θέσεις). Η προκήρυξη αφορά εργασία διάρκειας οκτώ μηνών.
 Οι ειδικότητες στη ΔΕΗΠενήντα επτά θέσεις προκήρυξε η ΔΕΗ για την ενίσχυση του Ατμοηλεκτρικού Σταθμού (ΑΗΣ) Αγίου Δημητρίου Κοζάνης.Τις θέσεις θα καταλάβουν Ηλεκτροτεχνικοί Εγκαταστάσεων-Εξοπλισμού, και Σταθμών-Υποσταθμών, Μηχανοτεχνικοί Αεροστροβίλων, Τεχνίτες Ορυχείων, Συγκολλητές, Χειριστές Μηχανημάτων, Οδηγοί Λεωφορείου και πτυχιούχοι Πληροφορικής και Μηχανολογίας.Oσο για τις «ανοικτές» θέσεις σε δήμους, αγγίζουν τις 100 και εντοπίζονται, μεταξύ άλλων, στο Μαρούσι, στο Περιστέρι, στην Κηφισιά, στη Λυκόβρυση-Πεύκη, στην Τζια, στο Iλιον, στα Ιωάννινα, στην Ηγουμενίτσα, στην Πετρούπολη και στην Αλεξάνδρεια. Προσλήψεις θα πραγματοποιηθούν επίσης στην ΠΕ Στερεάς Ελλάδας και στους δήμους: Φιλαδέλφειας-Χαλκηδόνας, Πρέβεζας, Aργους Ορεστικού, Γλυφάδας, Νέστου, Ρόδου, Νεάπολης-Συκεών, Ρεθύμνης, Σκύδρας, Ηλιδας, Ηρακλείου, Λήμνου, Λασιθίου και Χαϊδαρίου.Σχετικά άθρα μπορείτε να διαβάσετε στο ethnos.gr
 (ergasioulis.eu )
 Αυτές και αρκετές επιμέρους είναι οι εκπτώσεις που ισχύουν για τους έχοντες κάρτα ανεργίας. Από τα Μέσα Μεταφοράς, έως τον κινηματογράφο και το φαγητό, ιδιωτικοί και δημόσιοι φορείς έχουν προχωρήσει σε εκπτώσεις το τρέχον έτος για τους ανέργους.Δείτε ποιές είναι αυτές:ΜΕΣΑ ΜΑΖΙΚΗΣ ΜΕΤΑΦΟΡΑΣΔωρεάν Απεριόριστη Χρήση σε όλα τα μέσα ΜΜΜ της Αττικής
 ΘΕΑΤΡΑΣτις περισσότερες παραστάσεις υπάρχει μειωμένο εισιτήριο για ανέργους και φοιτητές.Σχετικά άθρα στο aftodioikisi.gr


text:
Επιχειρήσεις – Υπουργείο Εσωτερικών
 05.05.2015 Αρ. Πρ. 8325 Αποδοχή Γνωμοδότησης
 21.03.2014 Αρ. Πρ. 6652 Συνέχιση απασχόληση ΑΜΕΑ σε επιχειρήσεις των ΟΤΑ μετά τη λήξη προγράμματος του ΟΑΕΔ
 20.02.2013 Αρ. Πρ. 47184/12 Κοινοποίηση γνωμοδότησης περί μεταφοράς προσωπικού σε περίπτωση λύσης δημοτικής κοινωφελούς επιχείρησης που προέκυψε από συγχώνευση
 25.02.2011 Αρ. Πρ. 9373 Γνωμοδότηση υπ ́αριθ. 39/2011 του Νομικού Συμβουλίου του Κράτους αναφορικά με την αυτοδίκαιη λύση επιχειρήσεων του π.δ.410/1995
 28.12.2010 Αρ. Πρ. 50 Διετή προγράμματα δράσης κοινωφελών επιχειρήσεων των ΟΤΑ α ́ βαθμού
 29.09.2010 Αρ. Πρ. 55520 Προθεσμία προσαρμογής δημοτικών – κοινοτικών επιχειρήσεων στις διατάξεις του ΚΔΚ
 19.12.2007 Αρ. Πρ. 77 Διευκρινίσεις ζητημάτων που προκύπτουν από την εφαρμογή του νέου θεσμικού πλαισίου για τις δημοτικές και κοινοτικές επιχειρήσεις.
 22.02.2007 Αρ. Πρ. 16 Νέο θεσμικό πλαίσιο των Επιχειρήσεων ΟΤΑ.